open-index/open-wikipedia-markdown huggingface dataset:
അപരാധിനി

വസന്താ പിക്ചേഴ്സിന്റെ ബാനറിൽ ബി.എസ്. രങ്ക അവതരിപ്പിച്ച മലയാളചലച്ചിത്രമാണ് **അപരാധിനി**.  തിരുമേനി പിക്ചേഴ്സ് വിതരണം ചെയ്ത അപരാധിനി 1968 നവംബർ 6-ന് കേരളത്തിലെ തിയേറ്ററികളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*തിക്കുറിശ്ശി സുകുമാരൻ നായർ
*ബഹദൂർ
*അടൂർ ഭാസി
*സി എ ബാലൻ
*മാസ്റ്റർ ഷാജി
*സി ഗോപാലകൃഷ്ണൻ
*ശാരദ
*അംബിക 
*ജയഭാരതി
*ശോഭ
*സുകുമാരി
*ജൂനിയർ പത്മിനി
*ബേബി രഞ്ജിനി.

## പിന്നണിഗായകർ
*കെ.ജെ. യേശുദാസ്
*പി.ബി. ശ്രീനിവാസ്.
*എസ്. ജാനകി
*പി. സുശീല

## അണിയറപ്രവർത്തകർ
*ബാനർ:- വസന്ത് പിക്ചേഴ്സ്
*വിതരണം:- തിരുമേനി പിക്ചേഴ്സ്
*തിരക്കഥ, സംഭാഷണം:- പാറപ്പുറത്ത്
*സംവിധാനം:- പി ഭാസ്ക്കരൻ
*നിർമ്മാണം:- ബി എസ് രംഗ
*ഛായാഗ്രഹണം:- ബി എൻ ഹരിദാസ്
*ചിത്രസംയോജനം:- പി ജി മോഹൻ, വി ചക്രപാണി, ദേവേന്ദ്രനാഥ്
*അസിസ്റ്റന്റ് സംവിധായകർ:- പി വിജയൻ, സി സുരേന്ദ്രൻ
*കലാസംവിധാനം:-  വാലി
*നിശ്ചലഛായാഗ്രഹണം:- എൻ എം കുപ്പുസ്വാമി
*ഗാനരചന:-  പി ഭാസ്ക്കരൻ
*സംഗീതം:- എം ബി ശ്രീനിവാസൻ
*ചമയം:- സുധാകർ
*നൃത്തസംവിധനം:- സി. ഗോപാലകൃഷ്ണൻ
*വസ്ത്രാലങ്കാരം:- വി.എൻ. മൂർത്തി.

## ഗാനങ്ങൾ
*ഗാനരചന - പി. ഭാസ്കരൻ
*സംഗിതം - എം.ബി. ശ്രീനിവാസൻ

## അവലംബം

## പുറത്തേക്കുള്ള കണ്ണികൾ
*സിനീമാലയം ഡാറ്റാ ബേസിൽ നിന്ന്  അപരാധിനി
*ഇന്റർനെറ്റ് മൂവി ഡാറ്റാ ബേസിൽ നിന്ന് അപരാധിനി

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
മക്ബത്ത് (മലയാളനാടകം)

വില്യം ഷെയ്ക്സ്പിയറിന്റെ മക്ബത്തിനെ ആസ്പദമാക്കി കാളിദാസ കലാകേന്ദ്രം അവതരിപ്പിച്ച മലയാള നാടകമാണ് **മക്ബത്ത് **. പ്രദീപ് കാവുന്തറയാണ് സമിതിയുടെ അൻപത്തിമൂന്നാമതു നാടകമായി അവതരിപ്പിക്കുന്ന മക്ബത്ത് രചിച്ചിരിക്കുന്നത്.  ഇ.എ. രാജേന്ദ്രൻ നാടകം സംവിധാനം ചെയ്തിരിക്കുന്നു.  2013 ഓഗസ്റ്റ് 19-നാണ് നാടകം അവതരണം ആരംഭിച്ചത്. ത്രിമാനസംവിധാനത്തിലാണ് മക്ബത്ത് ഒരുക്കിയിരിക്കുന്നത്. 

## സംഗീതം
ഒ.എൻ.വി. രചിച്ച് സെബി നായരമ്പലം ഈണം നൽകിയ രണ്ട് ഗാനങ്ങളാണ് നാടകത്തിലുള്ളത്.

## അണിയറപ്രവർത്തകർ
* സംവിധാനം- ഇ.എ. രാജേന്ദ്രൻ
* രചന - പ്രദീപ് കാവുന്തറ
* കലാസംവിധാനം - സാലു കെ. ജോർജ്
* വസ്ത്രാലങ്കാര മേൽനോട്ടം - സന്ധ്യ രാജേന്ദ്രൻ
* ദീപവിതാനം - ഷിബു എസ്. കൊട്ടാരം
* ഗാനങ്ങൾ - ഒ.എൻ.വി.
* സംഗീതം - സെബി നായരമ്പലം

## അഭിനേതാക്കൾ
നാടകത്തിലെ 19 കഥാപാത്രങ്ങളെ 17 പേരാണ് അവതരിപ്പിക്കുന്നത്.

* കെ.പി.എ.സി. വിൽസൺ - മാക്ബത്ത്
* ബിജുരാജ് - ബാംഗോ
* മഞ്ജു റെജി - ലേഡി മക്ബത്ത്
* സലിംകുമാർ - ദുർമന്ത്രവാദിനി
* വൽസല - ദുർമന്ത്രവാദിനി
* ജ്യോതി - ദുർമന്ത്രവാദിനി

## ആദ്യ പ്രദർശനം
കൊല്ലം സോപാനം തീയറ്ററിൽ 2013 ഓഗസ്റ്റ് 19-നാണ് ആദ്യ അവതരണം അരങ്ങേറിയത്. മന്ത്രി എം.കെ. മുനീർ, സംവിധായകൻ കമൽ എന്നിവർ സന്നിഹിതരായിരുന്നു.

## അവലംബം

വർഗ്ഗം:മലയാളനാടകങ്ങൾ

## പുറത്തേക്കുള്ള കണ്ണികൾ
കൽക്കട്ട പതാക

ഇന്ത്യയുടെ ആദ്യകാല അനൗദ്യോഗിക പതാകകളിലൊന്നാണ് **കൽക്കത്ത പതാക**. ബംഗാൾ വിഭജനത്തിനെതിരെ 1906 ആഗസ്ത് 7 നു്‌ കൽക്കത്തയിലെ പാഴ്സി ബഗാൻ ചത്വരത്തിൽ നടന്ന പ്രതിഷേധപ്രകടനത്തിൽ സചിന്ദ്രപ്രസാദ് ബോസാണ് ആദ്യമായി ഈ ത്രിവർണ്ണ പതാക നിവർത്തിയതു്‌. ആ പതാകയാണു്‌ കൽക്കട്ട പതാക എന്നറിയപ്പെടുന്നതു്‌. മുകളിൽ നിന്നു താഴേയ്ക്കു യഥാക്രമം ഓറഞ്ചു്‌, മഞ്ഞ, പച്ച നിറങ്ങളിൽ തുല്യവീതിയുള്ള മൂന്നു തിരശ്ചീനഖണ്ഡങ്ങൾ ചേർന്ന ഒന്നായിരുന്നു അതു്‌. ഏറ്റവും താഴെയുള്ള ഖണ്ഡത്തിൽ സൂര്യന്റെ ചിത്രത്തോടൊപ്പം ചന്ദ്രക്കലയും, നടുവിൽ ദേവനാഗരി ലിപിയിൽ 'വന്ദേ മാതരം' എന്നും ഏറ്റവും മുകൾ ഭാഗത്തെ ഖണ്ഡത്തിൽ പാതിവിടർന്ന എട്ടു താമരപ്പൂക്കളും ആലേഖനം ചെയ്തിട്ടുണ്ടായിരുന്നു.

## ഇതും കാണുക
*ഇന്ത്യയുടെ ദേശീയപതാക

വർഗ്ഗം:പതാകകൾ
ഇക്കബാന

ജാപ്പനീസ് പുഷ്പാലങ്കാരരീതിയാണ് **ഇക്കബാന** (, ). 'ജീവിക്കുന്ന പൂക്കൾ' എന്നാണ് ഇക്കബാനയ്ക്ക് അർത്ഥം. 'കഡോ' എന്നും അറിയപ്പെടുന്നു. പൂപ്പാത്രം, പൂവിന്റെ തണ്ട്, ഇലകൾ, ശിഖരങ്ങൾ എന്നിവയ്ക്കൊക്കെ പൂക്കൾക്കൊപ്പം പ്രാധാന്യം നല്കിയാണ് ഇക്കബാന ഒരുക്കുന്നത്. സ്വർഗം, ഭൂമി, മനുഷ്യരാശി എന്നിവയെ പ്രതീകവത്കരിക്കുന്നതാണ് ഇക്കബാനയുടെ പുഷ്പാലങ്കാരഘടന. ആറാം നൂറ്റാണ്ടിൽ ജപ്പാനിലെ ബുദ്ധക്ഷേത്രങ്ങളിൽ പുഷ്പാർച്ചന നടത്തിയിരുന്നതിൽ നിന്നാണ് ഇക്കബാനയുടെ തുടക്കം. വിശ്വാസത്തിന്റെ ലക്ഷണമായി പൂക്കളും കമ്പുകളും സ്വർഗത്തിനു നേരേ തിരിച്ചുവച്ചാണ് അർച്ചന നടത്തിയിരുന്നത്. പതിനഞ്ചാം നൂറ്റാണ്ടിൽ മറ്റൊരു രീതി 'റിക്ക' നിലവിൽ വന്നു. അന്ന് ജപ്പാൻ ഭരിച്ചിരുന്ന മുറോമാച്ചി ഷോഗൺ അഷികാഗാ യോഷിമാസയാണ് ഇക്കബാനയ്ക്ക് ഇന്നുള്ള ലളിതരീതി നടപ്പിലാക്കിയത്.
 
1930 മുതലായാണ് ആധുനികരീതിയിലുള്ള ഇക്കബാനയുടെ പിറവി. വിവാഹത്തിനുമുമ്പ് ജപ്പാനിലെ പെൺകുട്ടികൾ നിർബന്ധമായും അറിഞ്ഞിരിക്കേണ്ട കാര്യങ്ങളിൽ ഇക്കബാനയും ഉൾപെടും. ഇന്ന് പരമ്പരാഗത കലകളുടെ കൂട്ടത്തിലാണ് ഇക്കബാനയെ ഉൾപ്പെടുത്തിയിരിക്കുന്നത്.

## നിരുക്തം
ഇക്കബാന എന്ന വാക്ക്  ജാപ്പനീസ്  ഭാഷയിലെ ഇകെരു(ജീവൻ നിലനിർത്തുക , പൂക്കൾ അലങ്കരിക്കുക ) , ഹന (പൂവു) എന്ന വാക്കുകളിൽ നിന്നും  ഉത്ഭവിച്ചതാണു. 
വർഗ്ഗം:ജപ്പാനിലെ കലകൾ
വർഗ്ഗം:അലങ്കാരങ്ങൾ (സൗന്ദര്യശാസ്ത്രം)
അജാറ

ജോർജിയയു‍ടെ തെക്കു പടിഞ്ഞാറായി കരിങ്കടലിന്റെ കിഴക്കൻ തീരത്ത് കിടക്കുന്ന സ്വയംഭരണ റിപ്പബ്ലിക്കാണ് അജാറ ( ). തുർക്കിയുമായി അജാറ അതിര് പങ്കിടുന്നു. 1921 മുതൽ സോവിയറ്റ് യൂണിയൻ അജാറയ്ക്ക് സ്വയംഭരണപദവി അനുവദിച്ചിരുന്നു. 93.4 % പേർ ജേർജിയൻ വംശജരാണെങ്കിലും സോവിയറ്റ് യൂണിയനിൽ നിന്ന് ജോർജിയ സ്വാതന്ത്ര്യം പ്രഖ്യാപിച്ചപ്പോൾ അതിൽ ലയിക്കാൻ അജാറ കൂട്ടാക്കിയില്ല. എന്നാൽ ജോർജിയയുടെ മറ്റൊരു സ്വതന്ത്ര റിപ്പബ്ലിക്കായ അബ്ഖാസിയയെ പോലെ വിഘടനവാദം അജാറയിലില്ല. സ്വതന്ത്ര രാഷ്ട്രമായി അംഗീകാരം നേടാൻ താല്പര്യവുമില്ല. നിലവിലെ സ്ഥിതിയാണ് അജാറ ഇഷ്ടപ്പെടുന്നത്. ജോർജിയയുമായി ശക്തമായ സാമ്പത്തിക, നയതന്ത്രബന്ധങ്ങൾ തുടരുന്നുമുണ്ട്.

## അവലംബം

വർഗ്ഗം:ജോർജ്ജിയയിലെ സ്വയംഭരണറിപ്പബ്ലിക്കുകൾ
വർഗ്ഗം:കോക്കസസ്
വർഗ്ഗം:അജാറ
ദ വിസെഡ് ഒവ് ഒസ്

1939-ൽ, എം ജി എം നിർമിച്ച് വിക്റ്റർ ഫ്ലെമിങ് സംവിധാനം ചെയ്ത ഒരു അമേരിക്കൻ സിനിമയാണ് **ദ വിസെഡ് ഒവ് ഒസ്** . എൽ. ഫ്രാങ്ക് ബോമിന്റെ ഓസ്കൃതികളെ ഉപജീവിച്ച് ഉണ്ടായ സിനിമകളിൽ ഏറ്റവും പ്രശസ്തമായ സിനിമയാണിത്. കലാപരവും സങ്കേതികവുമായ മികവിനു ഈ ചിത്രം ഒരുപാട് ബഹുമതികൾ നേടി. ടെക്നികളറിലും ബ്ലാക്ക് ആൻഡ് വൈറ്റിലുമായാണ് ചിത്രം പൂർത്തിയാക്കിയത്.  കഥാനായിക ഡോറൊത്തിയുടെ സങ്കല്പലോകം കളറിലും, കാൻസാസിലെ ഭാഗങ്ങൾ അല്ലാതെയും ചിത്രീകരിച്ചിരിക്കുന്നു.

40കളിൽ സാങ്കേതികമായി ഒരത്ഭുതമായിരുന്ന ഈ സിനിമ അക്കാലം വരെ എം ജി എം നിമിച്ച സിനിമകളിൽ ഏറ്റവും ചിലവേറിയ സിനിമയായിരുന്നു.2000000 ഡോളറോളം ഇതിനായി ചിലവഴിച്ചെങ്കിലും ബോക്സോഫീസിൽ പ്രതീക്ഷിച്ച അത്ര വിജയം നേടാൻ കഴിഞില്ല. പക്ഷേ രണ്ടാം ലോകമഹായുദ്ധാനന്തരം സിനിമ വൻ വിജയമാവുകയും അമേരിക്കൻ ജനപ്രിയ സംസ്കാരത്തിൽ ഇതിഹാസതുല്യമായ ഒരു സ്താനം കൈവരിക്കുകയും ചെയ്തു.പീപ്പിൽ മാഗസിന്റെ നിരീക്ഷണപ്രകാരം ഏറ്റവും കൂടുതൽ ആളുകൾ കണ്ട ചലച്ചിത്രമാണിത്. ഇതുവരെ നിർമ്മിക്കപ്പെട്ടതിൽ ഏറ്റവും മികച്ച ഫാന്റസിചിത്രങ്ങളിലൊന്നായും ഇത് ഏണ്ണപ്പെടുന്നു.

1939-ലെ അക്കാദമിപുരസ്കാരത്തിൽ വിസെഡ് ഒവ് ഒസ്നു മികച്ചചിത്രത്തിനടക്കം ആറു നോമിനേഷനുകൾ ലഭിച്ചു. അതിൽ രണ്ടെണ്ണം ലഭിച്ചു. മികച്ച ചിത്രത്തിനുള്ള സമ്മാനം ലഭിച്ചത് ഫ്ലെമിങിന്റെ തന്നെ ഗോൺ വിത്ത് ദ വിൻഡിനായിരുന്നു.

## നോവലിൽനിന്നുമുള്ള വ്യത്ത്യാസം
ഫ്രാങ്ക്ബോമിന്റെ നോവലിനെ ഉപജീവിച്ചാണു ചലച്ചിത്രം തയ്യാറാക്കിയിരുന്നതെങ്കിലും രണ്ടും തമ്മിൽ കാതലായ ചില വ്യത്ത്യാസങ്ങളുണ്ട്.  നോവലിൽ മായാവികളും,മാന്ത്രികലോകവുമൊക്കെ യഥാർത്ഥമാണെങ്കിൽ ചലച്ചിത്രത്തിൽ ഇതൊക്കെ ഡോറൊത്തിയുടെ സ്വപ്നത്തിലാണ് സംഭവിക്കുന്നത്.നോവലിൽ നിന്ന് വ്യത്ത്യസ്തമായി ചലച്ചിത്രത്തിൽ വടക്കുദേശത്തെ മന്ത്രവാദിയും, ഗ്ലിന്റയുംകൂടെ ഒരൊറ്റക്കഥാപാത്രമാണ്.

## അവലംബം


വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
നൗഷാദ് ഇബ്രാഹിം

ഒരു മലയാളനാടക നടനാണ് **നൗഷാദ് ഇബ്രാഹിം**. പൂക്കാട് കലാലയത്തിന്റെ തച്ചോളി ഒതേനനിലെ നായകവേഷം അവതരിപ്പിച്ച നൗഷാദിന് 2008-ലെ പ്രൊഫഷണൽ നാടകമത്സരത്തിൽ മികച്ച നടനുള്ള പുരസ്കാരം ലഭിച്ചു. പത്തിലധികം വർഷമായി നൗഷാദ് പൂക്കാട് കലാലയത്തിൽ അഭിനയിക്കുന്നു. സമിതിയുടെ തന്നെ പൂന്താന പർവത്തിലെ പൂന്താനത്തെയും കാലംതുള്ളലിലെ കുഞ്ചൻനമ്പ്യാരെയും നൗഷാദ് അവതരിപ്പിച്ചിട്ടുണ്ട്. 

ശിവരാമൻ മാസ്റ്റർ സംവിധാനംചെയ്ത ദേവവ്രതൻ എന്ന നാടകത്തിലെ ഭീഷ്മർ, 'കായംകുളം കൊച്ചുണ്ണി'യെന്ന ടെലിവിഷൻ പരമ്പരയിൽ കൊച്ചുപിള്ള എന്നീ വേഷങ്ങൾ ഇദ്ദേഹം അവതരിപ്പിച്ചിട്ടുണ്ട്. മിമിക്രി കലാകാരനായും സംവിധായകനായും പ്രവർത്തിച്ചിട്ടുണ്ട്. തിരുവനന്തപുരം രംഗപ്രഭാതിനുവേണ്ടി ചില ബാലനാടകങ്ങളും ഇദ്ദേഹം സംവിധാനം ചെയ്തു.  ഡബ്ബിങ് ആർട്ടിസ്റ്റും തിരക്കഥാകൃത്തുമാണ് നൗഷാദ്.

നാടക അഭിനേത്രിയായ ജയയാണ് നൗഷാദിന്റെ ഭാര്യ. രണ്ട് പെണ്മക്കൾ: സ്വാതി, നിള.

## നാടകങ്ങൾ
## രചന നിർവഹിച്ചത്

*രാരിച്ചൻ എന്ന സാദാ പൗരൻ(കരാല)
*കള്ളനും പോലീസും
*മരുഭൂമിയിലെ ഇലകൾ
*അമ്മ വീട്
*വെരിണിയ
*ട്രാൻസ് മെൻ
*കച്ചറപ്പൂതം

## അഭിനയിച്ച നാടകങ്ങൾ

* തച്ചോളി ഒതേനൻ(സ്റ്റേറ്റ് അവാർഡ്)
* പൂന്താന പർവം
* കാലംതുള്ളൽ
* ദേവവ്രതൻ
*നെല്ല്
*കണ്ണകി
*ഇത് ഭൂമിയാണ്
*മതങ്ങളെ വഴിമാറൂ
*മഴതന്നെ മഴ... ഴ...ഴ..
*മുഖംമൂടികൾ
*പാട്ടബാക്കി
*ഹിബാക്കുഷ
*ഘോഷയാത്ര
*വെളിച്ചെണ്ണ
*ദിനേശന്റെ കഥ
*പുല്ല്

## സിനിമകൾ

*മരംകൊത്തി
*ദൂരെ
*എന്നു നിന്റെ മൊയ്തീൻ
*സൈഗാൾ പാടുകയാണ്

## പുരസ്കാരങ്ങൾ
* 2008-ലെ പ്രൊഫഷണൽ നാടക മത്സരത്തിൽ മികച്ച നടനുള്ള പുരസ്കാരം.
* മികച്ച നാടകകൃത്തിനുള്ള കേരള സംഗീത നാടക അക്കാദമി പ്രവാസി അമേച്ചർ നാടക അവാർഡ്
* തുടർച്ചയായി മൂന്നു വർഷം ബഹറിൻ കേരള സമാജം പ്രൊഫസ്സർ നരേന്ദ്രപ്രസാദ് സ്മാരക നാടകോത്സവത്തിലെ മികച്ച നാടകങ്ങളുടെ രചയിതാവ്
* തച്ചോളി ഒതേനൻ നാടകത്തിലെ അഭിനയത്തിന് മികച്ച നടനുള്ള വെഞ്ഞാറമൂട് രാമചന്ദ്രൻ സ്മാരക അഖില കേരള നാടക അവാർഡ്
* മറ്റ് പ്രൊഫഷണൽ നാടക മത്സരങ്ങളിൽ പത്തോളം പുരസ്കാരങ്ങൾ
## അവലംബം

വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
പ്രദീപ്കുമാർ കാവുന്തറ

മലയാളനാടകവേദിയിലെ ഒരു രചയിതാവാണ് **പ്രദീപ്കുമാർ കാവുന്തറ**.കോഴിക്കോട് ജില്ലയിലെ നടുവണ്ണൂരിനടുത്ത് കാവുന്തറ എന്ന ഗ്രാമത്തിൽ ജനിച്ചു
[കേരള സംഗീത നാടക അക്കാദമി]]യുടെ പ്രൊഫഷണൽ നാടക മത്സരത്തിൽ അഞ്ചു തവണ പുരസ്കാരം ഇദ്ദേഹത്തിനു ലഭിച്ചു. ഖാൻകാവിൽ നാടക നിലയത്തിനുവേണ്ടി രചിച്ച 'കരളേ മാപ്പി്നാണ് 2008-ലെ പുരസ്കാരം ലഭിച്ചത്. ചുരുക്കം ചില നാടകങ്ങളിൽ ഇദ്ദേഹം അഭിനയിക്കുകയും ചെയ്തിട്ടുണ്ട്.

കോഴിക്കോട് മലബാർ തിയേറ്റേഴ്‌സിലാണ് ആദ്യമായി പ്രൊഫഷണൽ നാടക രംഗത്തെത്തിയത്. 
പിന്നീട് ഖാൻ കാവിൽ നാടക നിലയം, സ്റ്റേജ് ഇന്ത്യ, അങ്കമാലി നാടകനിലയം എന്നീ സമിതികൾക്കായി നാടകങ്ങൾ രചിച്ചു.

## നാടക രചനകൾ
* ഉത്തരവാദപ്പെട്ട ഉത്തമൻ (2003)
* അരവിന്ദൻ സാക്ഷിയാണ് (2004)
* കരിങ്കുരങ്ങ് (2005)
* അച്ഛൻ മികച്ച നടൻ
* മക്ബത്ത് (2013)
* സർപ്പസത്രം
* കർക്കടകം ഒന്നു കഴിഞ്ഞോട്ടെ
* ഓതിരം കടകം
* ജാലിയൻ വാലാബാഗ്
* തറവാട്ടച്ഛൻ
* വകയിൽ ഒരു കുഞ്ഞപ്പ പറഞ്ഞത്
* പാച്ചു പരേതനായി
* ശങ്കരൻ ശവാസനത്തിലാണ്
* ക്ഷണിക്കുന്നു കുടുംബ സമേതം
* അച്ഛൻ മികച്ച നടൻ
* കരിങ്കുരങ്ങ്
* മുൻഷി
* അരവിന്ദൻ സാക്ഷിയാണ്

## പുരസ്കാരങ്ങൾ
* കേരള സംഗീത നാടക അക്കാദമിയുടെ 2008-ലെ പ്രൊഫഷണൽ നാടക മത്സരത്തിലെ മികച്ച രണ്ടാമത്തെ രചനയ്ക്കുള്ള പുരസ്കാരമടക്കം (നാടകം:*കരളേ മാപ്പ്*) ആകെ 5 പുരസ്കാരങ്ങൾ നേടിയിട്ടുണ്ട്.

## അവലംബം

വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
അസുരവിത്ത് (1968-ലെ ചലച്ചിത്രം)

എം.ടി. വാസുദേവൻ നായരുടെ പ്രസിദ്ധമായ നോവലിനെ ആസ്പദമാക്കി അദ്ദേഹം തന്നെ തിരക്കഥയും സംഭാഷണവും തയ്യാറാക്കി മനോജ് പിക്ചേഴ്സിനു വേണ്ടി മാധവൻ കുട്ടി നിർമിച്ച മലയാളചലച്ചിത്രമാണ് **അസുരവിത്ത്**.  ചന്ദ്രതാരാ പ്രൊഡക്ഷൻസ് വിതരണം നടത്തിയ ഈ ചിത്രം 1968 മേയ് 17-ന് കേരളത്തിൽ പ്രദർശിപ്പിച്ചു.

## അഭിനേതാക്കൾ
* പ്രേം നസീർ 
* ശാരദ 
* അടൂർ ഭാസി
* പി.ജെ. ആന്റണി
* കവിയൂർ പൊന്നമ്മ  
* ശങ്കരാടി 
* എൻ. ഗോവിന്ദൻ കുട്ടി
* ശാന്താദേവി
* കലാമണ്ഡലം കല്യാണിക്കുട്ടി അമ്മ
* ഖദീജ
*എം.എൽ. സരസ്വതി
*കെ.പി. അബ്ബാസ്
*നിലമ്പൂർ ബാലൻ.

## പിന്നണിഗായകർ
*കെ. രാഘവൻ
*പി. ജയചന്ദ്രൻ
*പി. ലീല
*രേണുക
*എസ്. ജാനകി
*സി.ഒ. ആന്റോ

## അണിയറപ്രവർത്തകർ
*നിർമ്മാണം - മാധൻ കുട്ടി
*സംവിധാനം - എ. വിൻസെന്റ്
*സംഗീതം - കെ. രാഘവൻ
*ഗാനരചന - പി. ഭാസ്കരൻ
*കഥ, തിരക്കഥ, സംഭാഷണം - എം.ടി. വാസുദേവൻ നായർ
*ചിത്രസംയോജനം - ജി. വെങ്കിട്ടരാമൻ
*കലാസംവിധാനം - എസ്. കൊന്നനാട്ട്
*ഛായാഗ്രഹണം - എ. വെങ്കട്ട്.

## ഗാനങ്ങൾ
*സംഗീതം - കെ. രാഘവൻ

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് അസുരവിത്ത്
*ഇന്റർനെറ്റ് മൂവി ഡാറ്റാ ബേസിൽ നിന്ന് അസുരവിത്ത്

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
മുക്ദെൻ കൊട്ടാരം

ചൈന ഭരിച്ചിരുന്ന ക്വിങ് രാജവംശത്തിന്റെ രാജകീയ വസതിയായിരുന്നു **മുക്ദെൻ കൊട്ടാരം** (ചൈനീസ്:  盛京宫殿; ഇംഗ്ലീഷ്: **Mukden Palace** ).ചൈനയിലെ ഷെന്യാങ് നഗരത്തിലാണ് ഇത് സ്ഥിതിചെയ്യുന്നത്. ആയതിനാൽ ഷെന്യാങ്(Shenyang) കൊട്ടാരം എന്നും ഇത് അറിയപ്പെടുന്നു. 1625-ൽ ആണ് ഈ കൊട്ടരം പണിതീർത്തത്. 1625 മുതൽ 1644വരെയുള്ള കാലയളവിൽ ആദ്യത്തെ മൂന്ന് ക്വിങ് ചക്രവർത്തിമാരും ഇവിടെ താമസിച്ചാണ് സാമ്രാജ്യം ഭരിച്ചിരുന്നത്. ചൈനയിൽ രാജഭരണം അവസാനിച്ചതോടുകൂടി ഈ കൊട്ടാരം ഒരു മ്യൂസിയമായി മാറി. 

ബീജിങ്ങിലെ വിലക്കപ്പെട്ട നഗരത്തിന് സമാനമായാണ് മുക്ദെൻ കൊട്ടാരം പണിതത്. എങ്കിലും ഈ കൊട്ടാരത്തിൽ മഞ്ചൂറിയൻ ടിബറ്റൻ ശൈലികളും കാണപ്പെടുന്നു. 1644-ൽ മിങ് സാമ്രാജ്യം ചൈനയിൽ സ്ഥാപിതമായതോടുകൂടി ഈ കൊട്ടാരത്തിനുണ്ടായിരുന്ന ഔദ്യോഗിക രാജകീയ വസ്തി എന്ന സ്ഥാനം നഷ്ടമായി. കേവലം ഒരു കൊട്ടാരമായി ഇത് നിലനിന്നു. 1780-ൽ ക്വിയാൻലോങ് (Qianlong) ചക്രവർത്തിയുടെ നേതൃത്തത്തിൽ കൊട്ടാരം വിപുലീകരിക്കപ്പെട്ടു. 1955-ലാണ് മുക്ദെൻ കൊട്ടാരം ഒരു മ്യൂസിയമാക്കി മാറ്റിയത്. 2004-ൽ ലോകപൈതൃക പദവിയും ലഭിച്ചു.

## അവലംബം

## പുറത്തേക്കുള്ള കണ്ണികൾ
കല്ലൂർ ഉമ്മൻ ഫിലിപ്പോസ്

മലയാളത്തിലെ ആദ്യനാടക കൃതിയായ ആൾമാറാട്ടത്തിന്റെ (ഷെയ്ക്സ്പിയർ കൃതിയായ  കോമഡി ഒഫ് എറേഴ്സിന്റെ പരിഭാഷ) കർത്താവാണു്  **കല്ലൂർ ഉമ്മൻ ഫിലിപ്പോസ്** (1838 - 1880). 1864ൽ കൊച്ചിയിൽനിന്നു് പ്രസിദ്ധീകരണം ആരംഭിച്ച പത്രമായ പശ്ചിമതാരകയുടെ പത്രാധിപരായും കല്ലൂർ ഉമ്മൻ ഫിലിപ്പോസ് പ്രവർത്തിച്ചു. മലയാളത്തിലെ ആദ്യ പത്രാധിപരായും ഇദ്ദേഹം അറിയപ്പെടുന്നു. 
## ജീവിതരേഖ

പത്തനംതിട്ട ജില്ലയിൽ മല്ലപള്ളി താലൂക്കിൽ കല്ലൂപ്പാറയിലെ കല്ലൂർ ഉമ്മന്റെയും കോട്ടയം അയ്മനം പത്തിൽ കുടുംബാഗം അന്നമ്മയുടെയും മകനായി 1838-ൽ ജനിച്ചു. പിന്നീട് കുടുംബം ഒളശ്ശയിലേക്ക് മാറി. ചെറുപ്പത്തിലെ മാതാപിതാക്കളെ നഷ്ടപ്പെട്ട ഉമ്മനെ അമ്മയുടെ കുടുംബക്കാരായിരുന്നു വളർത്തിയത്. ചെറുപ്പത്തിൽ സംസ്കൃത പഠനം ആരംഭിച്ച പീലിപ്പോസ് സ്കൂൾ വിദ്യാഭ്യാസത്തിനു ശേഷം കോട്ടയം സി.എം.എസ്. കോളേജിൽ ചേർന്നു. ഇംഗ്ലീഷ്, ഗ്രീക്ക്, ലത്തീൻ ഭാഷകളിലും ഗണിതം, രസതന്ത്രം, ഖഗോള ശാസ്ത്രം എന്നീ വിഷയങ്ങളിലും ഇവിടെനിന്നും പീലിപ്പോസ് കഴിവു നേടി.

1859 നവംബം1-ആം തീയതി ഇരുപതാമത്തെ വയസ്സിൽ കൊച്ചിയിൽ ആംഗ്ലിക്കൻ സഭ വക സ്കൂളിൽ അദ്ധ്യാപകനായി ചേർന്നു. റോ വുഡ് സായിപ്പടക്കം നിരവധി പേരെ മലയാളം പഠിപ്പിച്ചു. 1869ൽ തിരുവിതാംകൂർ മഹാ ഇടവക സഭാ കൗൺസിലിൽ കൊച്ചിയെ പ്രതിനിധീകരിച്ച് അംഗമായി. 

ഒളശയിൽ ഏനാദിക്കൽ തൊമ്മൻ വർക്കിയുടെ മകൾ ഉണിച്ചാരമ്മയെ 1862 ഫെബ്രുവരി 27-ആം തീയതി വിവാഹം ചെയ്തു. 1865 മാർച്ച് 24-ന് കൊച്ചിയിൽ നിന്നും പ്രസിദ്ധീകരിച്ചിരുന്ന പശ്ചിമതാരക എന്ന പത്രത്തിന്റെ അധിപനായി. ഇതിലൂടെ മലയാളത്തിലെ ആദ്യ പത്രാധിപർ എന്ന സ്ഥാനം ഇദ്ദേഹത്തിനു ലഭിച്ചു. കത്തോലിക്ക സഭയെയും മാർപാപ്പായെയും നിർദയം വിമർശിക്കുന്ന ലേഖനങ്ങൾ തുടർച്ചയായി എഴുതി.  ആൾമാറാട്ടം കൂടാതെ *[[അമരകോശ പ്രദീപിക]], [[ശബ്ദദീപിക]]* എന്നീ ഗ്രന്ഥങ്ങളും പ്രസിദ്ധീകരിച്ചു. ആൾമാറാട്ടം ഗ്രന്ഥത്തിന്റെ ആമുഖത്തിൽ പറയും പ്രകാരം ചില ഗ്രന്ഥങ്ങളും പീലിപ്പോസ് തർജ്ജമ ചെയ്തിരുന്നു. എന്നാൽ അവ പ്രസിദ്ധീകരിക്കും മുൻപെ കരൾ രോഗം മൂലം 1880 ജൂലൈ 20-ന് അദ്ദേഹം അന്തരിച്ചു. ഒളശ്ശ സെന്റ് മാർക്ക്സ് ദേവാലയത്തിലാണ് പീലിപ്പോസിന്റെ മൃതദേഹം സംസ്കരിച്ചിരിക്കുന്നത്.

## കൃതികൾ
* ആൾമാറാട്ടം
* അമരകോശ പ്രദീപിക
* ശബ്ദ ദീപിക

## കുറിപ്പുകൾ
ആദ്യത്തെ മലയാളി പത്രാധിപരും മലയാളി നാടകകൃത്തും ഉമ്മൻ പീലിപ്പോസാണ്. എന്നാൽ കേരള വർമ്മ വലിയകോയിത്തമ്പുരാനാണ് കാലങ്ങളായി ആദ്യ നാടകകൃത്തെന്ന പദവി വഹിക്കുന്നത്. കാളിദാസന്റെ അഭിജ്ഞാനശാകുന്തളത്തിനു തർജ്ജമയാണ് ഇദ്ദേഹത്തെ ഈ പദവിക്ക് അർഹനാക്കിയത്. എന്നാൽ അതിനും 16 വർഷം മുൻപ് (1866) കല്ലൂർ ഉമ്മൻ പീലിപ്പോസ് ആൾമാറാട്ടം തർജ്ജിമ ചെയ്തിരുന്നു.

## അവലംബം


## കൂടുതൽ വായനക്ക്
*കല്ലൂർ ഉമ്മൻ ഫിലിപ്പോസ് പ്രഥമ ഭാഷാ നാടക കർത്താവും ആദ്യത്തെ മലയാള പത്രാധിപരും, എം.കെ. ചെറിയൻ - വിദ്യാർത്ഥിമിത്രം (1971)

വർഗ്ഗം:മലയാളനാടകകൃത്തുക്കൾ
വർഗ്ഗം:പത്രാധിപർ
വർഗ്ഗം:1838-ൽ ജനിച്ചവർ
വർഗ്ഗം:ജൂലൈ 20-ന് മരിച്ചവർ
വർഗ്ഗം:1880-ൽ മരിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ
സത്യദീപം

കേരളത്തിലെ കത്തോലിക്കാസഭയുടെ എറണാകുളം അതിരൂപതയുടെ ഉടമസ്ഥതയിൽ കൊച്ചിയിൽ നിന്നും പ്രസിദ്ധീകരിക്കുന്ന വാരികയാണ് **'സത്യദീപം**'. 1927-ലാണ് സത്യദീപം വാരിക ആദ്യമായ് അച്ചടിച്ചത്.

ഏറണാകുളം ലിസി ആശുപത്രിയുടെ അടുത്താണ് സത്യദീപത്തിന്റെ ഓഫീസ്. കത്തോലിക്കാ സഭയുടെ ജിഹ്വ എന്നറിയപ്പെടുന്ന സത്യദീപത്തിന്റെ ഇപ്പോഴത്തെ എഡിറ്റർ ഫാ. കുര്യാക്കോസ് മുണ്ടാടനാണ്.

## ചിത്രശാല

|1993-ലെ ഒരു ലക്കത്തിന്റെ ആദ്യ താൾ
|1993-ലെ ഒരു ലക്കത്തിന്റെ അവസാന താൾ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:മലയാളവാരികകൾ
വർഗ്ഗം:ആദ്യകാല മലയാള പ്രസിദ്ധീകരണങ്ങൾ
റെസാ അസ്ലൻ

"ദ്സെലറ്റ്- നസറേത്തിലെ യേശുവിന്റെ ജീവിതവും കാലവും" (Zealot-ടThe Life and Times of Jesus of Nazareth) എന്ന പുസ്തകത്തിലൂടെ പ്രശസ്തനായ ഇറാനിയൻ - അമേരിക്കൻഎഴുത്തുകാരനാണ് **റെസാ അസ്ലൻ** (ജനനം : 03 മേയ് 1972).  യേശുക്രിസ്തുവിന്റെ ജീവചരിത്രം എന്ന നിലയിൽ ഈ പുസ്തകം ചർച്ച ചെയ്യപ്പെട്ടു. ഫോക്സ് ന്യൂസിൽ വന്ന അസ്ലന്റെ അഭിമുഖം പുസ്തകത്തിന്റെ പരസ്യമായി  മാറി. "ഇതല്ലേ ഫോക്സ് ന്യൂസ് ചെയ്തിട്ടുള്ളതിൽ വെച്ച് ഏറ്റവും embarassing  ആയ അഭിമുഖം?" എന്ന തലക്കുറിപ്പോടെ വന്ന അഭിമുഖത്തെത്തുടർന്ന് പുസ്തകം വിൽപ്പനയിൽ ന്യൂയോർക്ക് ടൈംസിന്റെ ബെസ്റ്റ് സെല്ലർ ലിസ്റ്റിൽ നാലാം സ്ഥാനത്തെത്തി. ആമസോൺ ലിസ്റ്റിലും വിൽപ്പനയിൽ വളരെ മുകളിൽ ആണ്.
## കൃതികൾ
*No god but God
* Zealot- The life and Times of Jesus of Nazareth.

"ജീവിതവും കാലവും"
ജനനം : 1972ൽ, ഇറാൻ, ടെഹറാൻ
## അവലംബം

## പുറം കണ്ണികൾ
*Official website 
*
*

വർഗ്ഗം:അമേരിക്കൻ - ഇറാനിയൻ എഴുത്തുകാർ
ആൾമാറാട്ടം

മലയാളത്തിൽ ആദ്യമായി പ്രസിദ്ധപ്പെടുത്തിയ നാടക കൃതിയാണു് ***ആൾമാറാട്ടം***. വില്ല്യം ഷേക്സ്പിയറിന്റെ "കോമഡി ഓഫ് എറേർസ്" എന്ന ശുഭാന്ത്യ നാടകത്തിന്റെ വിവർത്തനമാണു് ഈ നാടകം. 1866-ൽ കല്ലൂർ ഉമ്മൻ ഫിലിപ്പോസാണ് ഇതിന്റെ പരിഭാഷ നടത്തിയിരിക്കുന്നതു്. മലയാള നാടകപ്രസ്ഥാനത്തിലെ ആദ്യ കൃതിയാണിതു്.

1866 നവംബറിൽ  കൊച്ചിയിലെ *വെസ്റ്റേൺ സ്റ്റാർ* അച്ചുകൂടത്തിലാണ് ഈ കൃതി അച്ചടിച്ചത്.

## അവലംബം

വർഗ്ഗം:മലയാളനാടകകൃതികൾ
വർഗ്ഗം:മലയാളം അച്ചടിയുടെ ചരിത്രം
ഭാര്യമാർ സൂക്ഷിക്കുക

ജയമാരുതി പ്രൊഡക്ഷസിനു വേണ്ടി ടി.ഇ. വാസുദേവൻ നിർമിച്ച മലയാളചലച്ചിത്രമാണ് ** ഭാര്യമാർ സൂക്ഷിക്കുക**.  അസോസിയേറ്റഡ് പിക്ചേഴ്സ് വിതരണം നടത്തിയ ഈ ചിത്രം 1968 ഡിസംബർ 19-ന് കേരളത്തിൽ പ്രദർശിപ്പിച്ചു.

## അഭിനേതാക്കളും കഥാപാത്രങ്ങളും
*പ്രേം നസീർ - സുരേഷ്
*കെ.പി. ഉമ്മർ - ഡോക്ടർ പൊതുവാൾ
*ശങ്കരാടി - ദേവദാസ്
*അടൂർ ഭാസി - എസ് ആർ പൊതുവാൾ
*പറവൂർ ഭരതൻ - ദിലീപ്
*ഷീല - ശോഭ
*കമലാ ദേവി ‌- വാസന്തി
*ടി.ആർ. ഓമന - ദേവകിയമ്മ
*കമല - മാലാ സിൻഹ.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*എ.എം. രാജ
*പി. ലീല
*എസ്. ജാനകി

## അണിയറപ്രവർത്തകർ
*ബാനർ:-  ജയമാരുതി പ്രൊഡക്ഷൻസ്
*വിതരണം:-  അസോസിയേറ്റഡ് ഫിലിംസ്
*കഥ:- വി ദേവൻ
*തിരക്കഥ, സംഭാഷണം:-  എസ് എൽ പുരം സദാനന്ദൻ
*സംവിധാനം:-  കെ എസ് സേതുമാധവൻ
*നിർമ്മാണം:-  ടി ഇ വാസുദേവൻ
*ഛായാഗ്രഹണം:- മെല്ലി ഇറാനി
*ചിത്രസംയോജനം:-  ടി ആർ ശ്രീനിവാസലു
*ഗാനരചന:- ശ്രീകുമാരൻ തമ്പി
*സംഗീതം:-  വി ദക്ഷിണാമൂർത്തി
*കലാസംവിധാനം:- ആർ ബി എസ് മണി
*നൃത്തസംവിധാനം:- ഇ മാധവൻ.

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി 

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡാറ്റാബേസിൽ നിന്ന് ഭാര്യമാർ സൂക്ഷിക്കുക

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
അതിരുങ്കൽ സുഭാഷ്

ഒരു മലയാള നാടക ഹാസ്യനടനാണ് **അതിരുങ്കൽ സുഭാഷ്**. മികച്ച ഹാസ്യനടനുള്ള സംസ്ഥാന പുരസ്കാരം ഇദ്ദേഹത്തിനു ലഭിച്ചിട്ടുണ്ട്. അപ്പിഹിപ്പി വിനോദിനൊപ്പമാണ് ഈ പുരസ്കാരം ലഭിച്ചത്. 

## ചില നാടകങ്ങൾ
* പഞ്ചനക്ഷത്ര സ്വപ്നം
* കണ്ണാടിയിലെ നകുലൻ

## പുരസ്കാരങ്ങൾ
* 2012-ൽ മികച്ച ഹാസ്യ നടനുള്ള പുരസ്കാരം (*കണ്ണാടിയിലെ നകുലൻ*)
* മികച്ച സഹനടനുള്ള കെ.സി.ബി.സി. പുരസ്കാരം (*പഞ്ചനക്ഷത്ര സ്വപ്നം‌*)

## അവലംബം

വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ശ്രീധരൻ നീലേശ്വരം

ഒരു മലയാള നാടകനടനാണ് **ശ്രീധരൻ നീലേശ്വരം** (മരണം :29 ഓഗസ്റ്റ് 2011 ). കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരവും മികച്ച നടനുള്ള പുരസ്കാരവും ഇദ്ദേഹത്തിനു ലഭിച്ചിട്ടുണ്ട്.  രാജൻ കിഴക്കനേല രചിച്ച് മീനമ്പലം സന്തോഷ് സംവിധാനം ചെയ്ത *[[വിശപ്പിന്റെ പുത്രൻ]]* എന്ന നാടകത്തിൽ *തീറ്റ കുട്ടായി* എന്ന കഥാപാത്രത്തിനാണ് ഇദ്ദേഹത്തിനു പുരസ്കാരം ലഭിച്ചത്. 

അമ്മാവൻ എൻ കെ പുരുഷുമാസ്റ്ററുടെ നിർബന്ധത്താൽ പതിനൊന്നാം വയസ്സിലാണ് ആദ്യമായി അഭിനയരംഗത്തെത്തിയത്. 1964-ൽ കമ്യൂണിസ്റ്റ് പാർട്ടിക്കുവേണ്ടി നാടകം സംവിധാനം ചെയ്തു.  

കാഞ്ഞങ്ങാട്‌ കാകളി തിയറ്റേഴ്‌സിന്റെ *അങ്കച്ചുരിക* എന്ന നാടകത്തിലെ കണ്ണപ്പച്ചേകവരെ അവതരിപ്പിച്ചാണ് ഇദ്ദേഹം പ്രൊഫഷണൽ നാടകരംഗത്തെത്തിയത്‌. തുടർന്ന് കോഴിക്കോട്‌ ചിരന്തനയുടെ *പടനിലം* എന്ന നാടകത്തിൽ ഇബ്രാഹിം വെങ്ങരയ്ക്കൊപ്പം എട്ടു വർഷക്കാലം  പ്രവർത്തിച്ചു. അങ്കമാലി നാടകനിലയം, കോഴിക്കോട്‌ ചിരന്തന, തിരുവനന്തപുരം സംഘചേതന, കൊല്ലം ട്യൂണ, തിരുവനന്തപുരം സൗപർണിക, അഭിരമ്യ, ചങ്ങനാശേരി പ്രതിഭ എന്നീ സമിതികളിൽ ശ്രീധരൻ അഭിനയിച്ചിട്ടുണ്ട്. മീനമാസത്തിലെ സൂര്യൻ എന്ന ചലച്ചിത്രത്തിൽ ഇദ്ദേഹം അഭിനയിച്ചിട്ടുണ്ട്. 65-ആം വയസ്സിൽ കാസർഗോഡ് പടന്നക്കാടുള്ള വസതിയിൽ വച്ച് അന്തരിച്ചു. നാടക അഭിനേത്രിയായിരുന്ന സാവിത്രിയാണ് ഭാര്യ. രൂപൻ, നീതി എന്നിവർ മക്കൾ.

## നാടകങ്ങൾ
* വിശപ്പിന്റെ പുത്രൻ
* മേടപ്പത്ത്
* പടനിലം
* പറയിപെറ്റ പന്തിരകുലം
* യന്ത്രപ്പാവ
* കളിയാട്ടക്കാവ്
* ഉപഹാരം
* അങ്കച്ചുരിക

## പുരസ്കാരങ്ങൾ
* കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം
* മികച്ച നടനുള്ള കേരള സംഗീത നാടക അക്കാദമി പുരസ്കാരം (2012-*വിശപ്പിന്റെ പുത്രൻ*)
* അഖില കേരള പ്രൊഫഷണൽ നാടക മത്സരത്തിൽ മികച്ച നടൻ (1994)
* ആകാശവാണിയുടെ ദേശീയ നാടക മത്സരത്തിൽ ഒന്നാംസ്ഥാനം
* കേരള സംഗീത നാടക അക്കാദമിയുടെ സമഗ്ര സംഭാവനയ്ക്കുള്ള അവാർഡ് (2007)

## അവലംബങ്ങൾ

വർഗ്ഗം:മലയാളനാടകനടന്മാർ
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഓഗസ്റ്റ് 29-ന് മരിച്ചവർ
പുരാതന ലീജിയാങ് പട്ടണം

ചൈനയിലെ യുനാൻ പ്രവിശ്യയിലെ ലീജിയാങ് നഗരത്തിൽ സ്ഥിതിചെയ്യുന്ന ഒരു ലോകപൈതൃക സ്ഥാനമാണ് **ലീജിയാങ് പുരാതന പട്ടണം** (ഇംഗ്ലീഷ്:**Old Town of Lijiang**; ചൈനീസ്: 丽江古城). 800 വർഷത്തിലും അധികം പഴക്കമുള്ള ഒരു ചരിത്രം ഈ പട്ടണത്തിനുണ്ട്. ഇവിടുത്തെ പുരാതനമായ ജലപാതകളും പാലങ്ങളും പ്രശസ്തമാണ്. വാസ്തുവിദ്യ, ചരിത്രം, സംസ്കാരം തുടങ്ങിയ മേഖലകളിലെല്ലാം ലീജിയാങ് മറ്റു പുരാതന ചൈനീസ് നഗരങ്ങളിൽനിന്നും വ്യത്യസ്തപ്പെട്ടിരിക്കുന്നു. 

നാശി ജനവിഭാഗമാണ്(Nakhi people) ഇവിടുത്തെ പരമ്പരാഗത താമസക്കാർ. 1997 ദിസംബർ 4നാണ് ലീജിയാങിനെ ലോകപൈതൃകപട്ടികയിൽ ഉൾപ്പെടുത്തിയത്. അതെതുടർന്ന് ഈ പുരാതന പട്ടണത്തെ സംരക്ഷിക്കാൻ പ്രാദേശിക ഭരണകൂടവും ശ്രദ്ധിച്ചുവരുന്നു. ലീജിയാങിലേക്കുള്ള സന്ദർശകരുടെ എണ്ണത്തിലും പിന്നീട് വർദ്ധനവുണ്ടായി.

## അവലംബം

## പുറത്തെക്കുള്ള കണ്ണികൾ

* UN World Heritage Site Old Town of Lijiang
*Yunnan Government website on administrative divisions in Yunnan Province (Chinese) 
*Lijiang preservation project summary  at Global Heritage Fund
*Explore Lijiang with Google Earth  on Global Heritage Network

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
കളിമൺ യോദ്ധാക്കൾ

ചൈനയിലെ ആദ്യത്തെ ചക്രവർത്തിയായിരുന്ന ദിവംഗതനായ ചിൻ ഷി ഹ്വാങ്ങ് ഡിയുടെ(Qin Shi Huang) പ്രതിരോധ സൈന്യത്തെയാണ് **കളിമൺ യോദ്ധാക്കൾ** അല്ലെങ്കിൽ **കളിമൺ പടയാളികളും കുതിരകളും** (ഇംഗ്ലീഷ്: **Terracotta Army** *ടെറാകോട്ടാ ആർമി*) എന്ന് വിശേഷിപ്പിക്കുന്നത്. കളിമണ്ണിൽ തീർത്ത ശില്പങ്ങളാണ് ഇവ. ചിൻ ഷി ഹ്വാങ്ങ് ഡിയുടെ മൃതശരീരത്തിനൊപ്പം അടക്കം ചെയ്തവായിരുന്നു ഇവ.

മരണാനന്തരജീവിതത്തിൽ വിശ്വസിക്കുന്നവരായിരുന്നു പുരാതന ചൈനാക്കാർ. മരണാനതര ജീവിതത്തിൽ ചക്രവർത്തിക്ക് സംരക്ഷണം നൽകുന്നതിനായാണ് ചക്രവർത്തിയുടെ ശരീരത്തോടൊപ്പം ഒരു മഹാ സൈന്യത്തെ പ്രധിനിധീകരിക്കുന്ന ശിലപസമൂഹത്തെയും ഇവർ അടക്കം ചെയ്തത്. ക്രി.മു 210-209 വർഷങ്ങളിലായിരുന്നു ഇത്.

ഇരുപതാം നൂറ്റാണ്ടിന്റെ പകുതിവരെ ഇതിനെകുറിച്ച് ആരും അറിഞ്ഞിരുന്നില്ല. 1974-ൽ ശിയാനിലെ ലിങ്ടോൺഗ് ജില്ലയിലുള്ള ഗ്രാമീണ കർഷകരാണ് യാദൃച്ഛികമായി ഈ കളിമൺ ശില്പങ്ങളെ കണ്ടെടുത്തത്. യോദ്ധാക്കൾ, രഥങ്ങൾ, കുതിരകൾ എന്നിവയെല്ലാം ഈ കൂട്ടത്തിലുണ്ട്. ഇവയിൽ ശിലപ്ങ്ങളുടെ പദവിക്കനുസരിച്ച് അവയുടെ വലിപ്പവും വ്യത്യാസപ്പെട്ടിരിക്കുന്നു. സേനാധിപതിയായിരിക്കും ഏറ്റവും വലുത്. മറ്റുപടയാളികൾ താരതമ്യേന ചെറുതും. വിപുലമായ ഉദ്ഖനന പ്രവർത്തനങ്ങളുടെ ഫലമായി മൂന്ന് കുഴികളിൽനിന്നായ് ഏകദേശം 8000ത്തിലധികം പടയാളികളെയും(കളിമൺ ശില്പങ്ങൾ) 520ഓളം കുതിരകളേയും കണ്ടെടുത്തിട്ടുണ്ട്.  

## ചിത്രശാല
250px|ലഘുചിത്രം|ഇടത്ത്‌|ഒരു കളിമൺ യോദ്ധാവ്

പ്രമാണം:Terracotta horse and two soldiers.jpg|കളിമൺ യോദ്ധാക്കളും കുതിരയും
പ്രമാണം:Сиань 7.jpg|ഖഡ്ഗം
പ്രമാണം:Terracotta Army 31.jpg|രഥം
പ്രമാണം:Terracotta Army 16.jpg|പ്രതിമകൾ കുഴിച്ചെടുത്ത ഒരു കുഴി


## അവലംബം

## പുറത്തേക്കുള്ള കണ്ണികൾ

*UNESCO description of the Mausoleum of the First Qin Emperor
*Official Website of the Museum of the Terracotta Warriors and Horses of Qin Shihuang 
*People's Daily article on the Terracotta Army
*Microsoft Photosynth Experience of the Terra Cotta Warriors
*OSGFilms Video Article : Terracotta Warriors at Discovery Times Square 
*The Necropolis of the First Emperor of Qin Excerpt from lecture
*China's Terracotta Warriors  Documentary produced by the PBS Series Secrets of the Dead
രാജീവൻ മമ്മിളി

മലയാള പ്രൊഫഷണൽ നാടക സംവിധായകൻ **രാജീവൻ മമ്മിളി**. കേരള സംഗീതനാടക അക്കാദമിയുടെ 2007,2008,2009-ലെ അവാർഡ് ഉൾപ്പെടെ 7 സ്റ്റേറ്റ് അവാർഡും കൂടാതെ 1500-ൽ പരം പ്രാദേശിക അവാർഡുകൾ ലഭിച്ചു. 140-ൽ പരം നാടകങ്ങൾ സംവിധാനം ചെയ്തു 

കോഴിക്കോട്ടെ അമച്വർ നാടക വേദികളിൽ പ്രവർത്തനം ആരംഭിച്ച രാജീവൻ കോഴിക്കോട് സ്റ്റേജ് ഇന്ത്യയുടെ 'ഭാഗ്യരേഖ', 'ബൊമ്മക്കൊലു', ചിരന്തനയുടെയും അങ്കമാലി നാടക നിലയത്തിന്റെയും നാടകങ്ങളിലൂടെ നടനായും പ്രവർത്തിച്ചിട്ടുണ്ട്. 

## സംവിധാനം ചെയ്ത നാടകങ്ങൾ
* സ്വർഗ്ഗം ഭൂമിയിലാണ്
* കുമാരൻ ഒരു കുടുംബനാഥൻ
* ശുദ്ധികലശം (കെ.പി.എ.സി.)

## പുരസ്കാരങ്ങൾ
*  കേരള സംഗീതനാടക അക്കാദമിയുടെ 2009-ലെ പ്രൊഫഷണൽ നാടക മത്സരത്തിൽ മികച്ച സംവിധായകനുള്ള പുരസ്കാരം
* കേരള സംഗീതനാടക അക്കാദമിയുടെ 2010-ലെ പ്രൊഫഷണൽ നാടക മത്സരത്തിൽ മികച്ച നാടകത്തിന്റെ സംവിധായകനുള്ള പുരസ്കാരം (*ഭീമസേനൻ*)

## അവലംബം

വർഗ്ഗം:മലയാളനാടക സംവിധായകർ
വർഗ്ഗം:മികച്ച സംവിധായകനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകനടന്മാർ
ഡയൽ 2244

ഉദയഭാനു ഫിലിംസിന്റെ ബാനറിൽ ആർ.എം. കൃഷ്ണസ്വാമി സംവിധാനം ചെയ്ത് അവതരിപ്പിച്ച മലയാളചലച്ചിത്രമാണ് **ഡയൽ 2244**.  കേരളത്തിൽ വിമലാഫിലിംസ് വിതരണം നടത്തിയ ഈ ചിത്രം 1968 മേയ് 3-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*സുശീല
*അടൂർ ഭാസി
*ഗ്രേസി
*കുമാരി സച്ചു
*സുകുമാരി
*എൻ. ഗോവിന്ദങ്കുട്ടി
*ടി.കെ. ബാലചന്ദ്രൻ
*പഞ്ചാബി
*പ്രതാപചന്ദ്രൻ
*രാധകൃഷ്ണൻ
*എം.ജി. മേനോൻ
*ടി.ആർ. ഓമന
*മാസ്റ്റർ മോഹൻ
*ഫ്രണ്ടു രാമസ്വാമി

## പിന്നണിഗായകർ
*എ.പി. കോമള
*ജമുനാ റാണി
*എൽ.ആർ. ഈശ്വരി
*ലത രാജു
*രേണുക

## അണിയറപ്രവർത്തകർ
*നിർമ്മാണം, സംവിധാനം - ആർ.എം. കൃഷ്ണസ്വാമി
*സംഗീതം - ജി.കെ. വെങ്കിടേശ്
*ഗാനരചന - പി. ഭാസ്കരൻ
*കഥ - കല്യാണസുന്ദരി
*തിരക്കഥ, സംഭാഷണം - എസ്.എൽ. പുരം സദാനന്ദൻ
*ചിത്രസംയോജനം - ആർ.എം. വേണു
*കലാസംവിധാനം - ആർ.ബി.എസ്. മണി
*ഛായാഗ്രഹണം - വിശ്വനാഥ് റോയ്
*നൃത്തസംവിധാനം - കലാമണ്ഡലം മാധവൻ, രാജ്കുമാർ
*മേക്കപ്പ് - വീരരാജു, സുന്ദരം, മാണിക്യം
*വസ്ത്രാലംകാരം - ഗണപതി, കണ്ണൻ
*ശബ്ദലേഖനം - കരുണാകരൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*സിനീമാലയ ഡാറ്റാബേസിൽ നിന്ന്  ഡയൽ 2244
*ഇന്റർനെറ്റ് മൂവി ഡാറ്റാ ബേസിൽ നിന്ന് ഡയൽ 2244

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ആർ എം കൃഷ്ണസ്വാമി സംവിധാനം ചെയ്ത ചലച്ചിത്രങ്ങൾ
കേരളനിയമസഭയിലെ സ്പീക്കർമാരുടെ പട്ടിക

ഈ താൾ കേരളത്തിലെ നിയമസഭാസ്പീക്കർമാരുടെ പട്ടികയാണ്. സ്പീക്കർ എന്ന പദവിയെക്കുറിച്ചു വായിക്കാൻ ഈ ലേഖനം കാണുക. ഇതിൽ പ്രോട്ടേം സ്പീക്കർമാരേയും താൽക്കാലിക സ്പീക്കർമാരേയും ഉൾപ്പെടുത്തിയിട്ടില്ല.

## വിശേഷവിവരങ്ങൾ
* ഒന്നിലധികം തവണ സ്പീക്കർമാരായിട്ടുള്ളവർ: വക്കം പുരുഷോത്തമൻ, തേറമ്പിൽ രാമകൃഷ്ണൻ

* ഏറ്റവും കൂടുതൽ കാലം സ്പീക്കർ ആയിരുന്നിട്ടുള്ള ആൾ: വക്കം പുരുഷോത്തമൻ
* ഏറ്റവും കുറവു കാലം സ്പീക്കർ ആയിരുന്നിട്ടുള്ള ആൾ: എ.സി. ജോസ് ( 1982ഫെബ്രുവരി 3 മുതൽ ജൂൺ 22 വരെ)
* അഞ്ചുവർഷം പൂർണ്ണകാലാവധി തികച്ചിട്ടുള്ള സ്പീക്കർമാർ: എം. വിജയകുമാർ, കെ. രാധാകൃഷ്ണൻ, പി. ശ്രീരാമകൃഷ്ണൻ
* നിയമസഭയിലെ ഇരുപക്ഷത്തിനും തുല്യബലമായ സാഹചര്യത്തിൽ, സ്പീക്കറുടെ പ്രത്യേക അധികാരമായ  കാസ്റ്റിങ്ങ് വോട്ട് വഴി മന്ത്രിസഭയുടെ തുടർച്ച മാസങ്ങളോളം ഉറപ്പാക്കാൻ നിർബന്ധിതനായ സ്പീക്കർ: എ.സി. ജോസ്
* പിന്നീട് സംസ്ഥാന മുഖ്യമന്ത്രി, ഉപമുഖ്യമന്ത്രി, ലോകസഭാംഗം എന്നീ പദവികളിലിരുന്നിട്ടുള്ള സ്പീക്കർ: സി.എച്ച്.മുഹമ്മദ്കോയ,
* പിന്നീട് സംസ്ഥാനമന്ത്രിസഭയിൽ അംഗമായിട്ടുള്ള സ്പീക്കർമാർ: സി.എച്ച്.മുഹമ്മദ്കോയ, ഡി. ദാമോദരൻ പോറ്റി, ടി.എസ്. ജോൺ, ചാക്കീരി അഹമ്മദ് കുട്ടി, വക്കം പുരുഷോത്തമൻ, വി.എം. സുധീരൻ, പി.പി. തങ്കച്ചൻ, എം. വിജയകുമാർ, കെ. രാധാകൃഷ്ണൻ, എം.ബി. രാജേഷ്.
* പിന്നീട് പാർലിമെന്റ് അംഗമായിട്ടുള്ള സ്പീക്കർമാർ: സി.എച്ച്.മുഹമ്മദ്കോയ, എ.സി.ജോസ്, വക്കം പുരുഷോത്തമൻ, വി.എം. സുധീരൻ, വർക്കല രാധാകൃഷ്ണൻ, പി.പി. തങ്കച്ചൻ, എം. വിജയകുമാർ, കെ. രാധാകൃഷ്ണൻ.
* അധികാരത്തിൽ നിന്ന് രാജിവെച്ച സ്പീക്കർമാർ: സി.എച്ച്.മുഹമ്മദ്കോയ, കെ. മൊയ്തീൻകുട്ടി ഹാജി, എ.പി.കുരിയൻ, വക്കം പുരുഷോത്തമൻ, പി.പി. തങ്കച്ചൻ, എം.ബി. രാജേഷ്
* അധികാരത്തിലിരിക്കേ അന്തരിച്ച സ്പീക്കർമാർ: കെ.എം. സീതി സാഹിബ്ബ്, ജി. കാർത്തികേയൻ

## അനുബന്ധം
# 1961 ഏപ്രിൽ 18 മുതൽ 1961 ജൂൺ 8 വരെ ഡെപ്യൂട്ടി സ്പീക്കറായിരുന്ന എ. നഫീസത്ത് ബീവി സ്പീക്കറുടെ ചുമതല ചെയ്തിരുന്നു.
# 1975 മേയ് 9 മുതൽ 1976 ഫെബ്രുവരി 16 വരെ ഡെപ്യൂട്ടി സ്പീക്കറായിരുന്ന ആർ.എസ്. ഉണ്ണി സ്പീക്കറുടെ ചുമതല ചെയ്തിരുന്നു.
# 1984 ഡിസംബർ 29 മുതൽ 1985 മാർച്ച് 7 വരെ ഡെപ്യൂട്ടി സ്പീക്കറായിരുന്ന കെ.എം. ഹംസക്കുഞ്ഞ് സ്പീക്കറുടെ ചുമതല ചെയ്തിരുന്നു.
# 1995 മേയ് 4 മുതൽ 1995 ജൂൺ 26 വരെ ഡെപ്യൂട്ടി സ്പീക്കറായിരുന്ന കെ. നാരായണക്കുറുപ്പ് സ്പീക്കറുടെ ചുമതല ചെയ്തിരുന്നു.
# 2004 സെപ്റ്റംബർ 4 മുതൽ 2004 സെപ്റ്റംബർ 15 വരെ ഡെപ്യൂട്ടി സ്പീക്കറായിരുന്ന എൻ. സുന്ദരൻ നാടാർ സ്പീക്കറുടെ ചുമതല ചെയ്തിരുന്നു.

## അവലംബം

വർഗ്ഗം:കേരളവുമായി ബന്ധപ്പെട്ട പട്ടികകൾ
*
മുള്ളൻ കക്കിരി

ഇലയിലും, തണ്ടിലും നിറയെ മുള്ളുകളുള്ള ഈ വെള്ളരിയിനം ആഫ്രിക്കൻ മുള്ളൻ കക്കിരി, ഇംഗ്ലീഷ് തക്കാളി എന്നൊക്കെ അറിയപ്പെടുന്നു. ഇതിന്റെ പഴം ഏതുപ്രായത്തിലും ഉപയോഗിക്കാവുന്നതാണ്. മൂപ്പെത്തുമ്പോൾ പച്ചയാണു നിറം. പഴുക്കുമ്പോൾ ഓറഞ്ചു കലർന്ന മഞ്ഞനിറമാണ്. പച്ചയും മഞ്ഞയും കലർന്നതാണ് ഉൾക്കാമ്പ്. വളർത്തു വെള്ളരിയുടെ മുൻഗാമിയായാണ് ഇതറിയപ്പെടുന്നത്. അലങ്കാരത്തിനുപരി പോഷകമൂല്യത്തിലും,ജീവകം സി, പൊട്ടാസ്യം, ഇരുമ്പ് എന്നിവയുടെയും കലവറയാണിത്. ആഫ്രിക്കയാണ് ഇതിന്റെ ജന്മദേശം. മരുഭൂമി പ്രദേശങ്ങളിൽ നന്നായി വിളയുന്നു. ന്യൂസിലാന്റ്, ആസ്ത്രേലിയ, ചിലി, കാലിഫോർണിയ എന്നി പ്രദേശങ്ങളിൽ ഇത് നന്നായി വളരുന്നു. ഇന്ത്യയിൽ ഈ വിള അപൂർവ്വമായെ കാണുന്നുള്ളൂ. ഗൾഫ്, യൂറോപ്യൻ രാജ്യങ്ങൾ വലിയ വില നൽകി മുള്ളൻ കക്കിരി ഇറക്കുമതി ചെയ്യുന്നു. പഴുത്ത കായ്കൾ ഉപയോഗിച്ച് തയ്യാറാക്കിയ പാനീയം വളരെ ആരോഗ്യപ്രദമാണ്. ചെറിയ കായ്കൾ സാലഡിനു ഉപയോഗിക്കുന്നു.

## ചിത്രശാല

File:2015-02-01 Cucumis metuliferus Kiwano anagoria.JPG|
File:2015-02-01 Kiwano Cucumis metuliferus anagoria.JPG|
Image:Zeleno.jpg|
Image:Owoce Kiwano.jpg|
Image:Kiwano.jpg|
Image:Kiwano.JPG|
Image:Kiwanov.jpg|

## ബാഹ്യ ലിങ്കുകൾ
* 

വർഗ്ഗം:വെള്ളരികൾ
ഷിപ്കിലാ ചുരം

ഷിപ്കിലാ ചുരം സ്ഥിതി ചെയ്യുന്നത് ഹിമാചൽ പ്രദേശിലെ ഇന്ത്യ-ടിബറ്റ് അതിർത്തിയ്ക്ക് അടുത്താണ്. ടിബറ്റിൽ നിന്നും സത്‌ലജ് നദി ഇന്ത്യയിൽ പ്രവേശിക്കുന്നത് ഈ ചുരത്തിലൂടെയാണ്. പട്ടുനൂൽ പാത ഇതിലൂടെയാണ് കടന്നുപോയിരുന്നത്.

## അവലംബം

വർഗ്ഗം:ഇന്ത്യൻ അതിർത്തിയിലെ ചുരങ്ങൾ
വർഗ്ഗം:ഹിമാചൽ പ്രദേശിലെ ചുരങ്ങൾ
വർഗ്ഗം:ഹിമാലയത്തിലെ ചുരങ്ങൾ
വർഗ്ഗം:ചൈനയിലെ ചുരങ്ങൾ
സോജിലാ ചുരം

'''സോജിലാ ചുരം''' സ്ഥിതി ചെയ്യുന്നത് 3528 മീറ്റർ ഉയരത്തിലാണ്. ഈ ചുരത്തിലൂടെയാണ് ശ്രീനഗർ- ലേഹ് ദേശീയ പാത 1 കടന്നുപോകുന്നത്. ഈ ദേശീയ പാത കാശ്മീരിനേയും ലഡാക്കിനേയും ബന്ധിപ്പിക്കുന്നു. ശ്രീനഗറിൽ നിന്ന് ഏതാണ്ട് 110 കി മീ ദൂരെയാണ് ഈ സ്ഥലം.

## Gallery

Image:SnowCutting.jpg|Snow cutting machine on the Zoji La
Image:Zojila Road.jpg|Srinagar-Zojila-Leh Road
Image:Road to Zoji La.jpg|Street up to Zoji La (coming from Srinagar)
Image:Zoji La - Jammu And Kasmir.jpg| Vehicles proceeding towards the valley through the Zoji La


വർഗ്ഗം:ജമ്മു കശ്മീരിലെ ചുരങ്ങൾ
വർഗ്ഗം:ഹിമാലയത്തിലെ ചുരങ്ങൾ
വർഗ്ഗം:ലഡാക്
കുമാരൻ വൈദ്യർ

200px|thumb|കുമാരൻ വൈദ്യർ
കേരളത്തിലെ പ്രശസ്തനായ പാരമ്പര്യ വിഷവൈദ്യന്മാരിൽ ഒരാളായിരുന്നു **കുമാരൻ വൈദ്യർ**. കണ്ണൂർ ജില്ലയിലെ പാപ്പിനിശ്ശേരിയിലെ വിഷചികിത്സാകേന്ദ്രത്തിന്റെ സ്ഥാപകന്മാരിലൊരാളായിരുന്നു ഇദ്ദേഹം     പരമ്പരാഗത വൈദ്യകുടുംബത്തിൽ പിറന്നു. അച്ഛൻ കുഞ്ഞിക്കൊട്ടൻ വൈദ്യർ.പതിനാലാം വയസ്സിൽ വിഷചികിത്സ ആരംഭിച്ചു. ആയുർവേദത്തിൽ അധിഷ്ഠിതമായ ചികിത്സാ രീതിയായിരുന്നു ആദ്യം പാപ്പിനിശ്ശേരി വിഷചികിത്സാ കേന്ദ്രത്തിൽ തുടർന്നിരുന്നതെങ്കിലും 1967 ൽ പാപ്പിനിശ്ശേരി സാമൂഹ്യാരോഗ്യ കേന്ദ്രത്തിലെ അലോപ്പതി ഡോക്ടർ സൈനുദ്ദീനുമായി സഹകരിച്ചു തുടങ്ങിയ സമ്മിശ്ര ചികിത്സ വൻ വിജയമായി. ആന്റി വെനവും ആയുർവേദ മരുന്നുകളും സംയോജിപ്പിച്ചുള്ള പുതിയ രീതി ആയിരക്കണക്കിനു രോഗികളുടെ ജീവൻ രക്ഷിച്ചു. പാമ്പു വിഷ ചിത്സാ രീതിയിലെ നൂതന ചികിത്സാരീതികളെക്കുറിച്ച് ഇന്ത്യൻ കൗൺസിൽ മെഡിക്കൽ സയൻസ് നടത്തിയ ഗവേഷണങ്ങളിൽ ഇദ്ദേഹം മുഖ്യ പങ്ക് വഹിച്ചു. കേന്ദ്ര ഗവർമെന്റിന്റെ ആയുർവേദ ഫെല്ലോഷിപ്പ് ലഭിച്ചിട്ടുണ്ട്. വിഷവൈദ്യത്തിൽ ശിരോമണി ബിരുദം ലഭിച്ചിട്ടുണ്ട്.    

## അവലംബം
ജോസ് ചിറമ്മൽ

ആധുനികാനന്തരമലയാളനാടകവേദിയുടെ പ്രതിഷ്ഠാപകനായ സംവിധായകനായണ് **ജോസ് ചിറമ്മൽ** (ജനനം: 1953 ജനുവരി 1, മരണം: 2006 സെപ്റ്റംബർ 17). കാലിക്കറ്റ് സർവ്വകലാശാലയുടെ സ്കൂൾ ഓഫ് ഡ്രാമയിലെ ആദ്യബാച്ചിലെ വിദ്യാർത്ഥിയായിരുന്ന ജോസ്, സ്കൂളിന്റെ റെപ്പർട്ടറി തിയ്യേറ്ററായ കൾട്ടിൽ ചേരാതെ സ്വന്തം നാടകസങ്കല്പങ്ങൾ സാക്ഷാത്കരിക്കാൻ റൂട്ട് എന്ന സംഘം സ്ഥാപിച്ചു.
 ആധുനികനാടകവേദിയുടെ കഥാപാത്രസ്വാഭാവത്തിൽ ഊന്നിയുള്ള അഭിനയത്തിൽ നിന്ന് വഴിമാറി പുതിയ അഭിനയശൈലിയും രംഗാവതരണരീതിയും നിരന്തരമായ പരീക്ഷണങ്ങളിലൂടെ വികസിപ്പിച്ചെടുത്ത ജോസ് ചിറമ്മൽ കേരളീയരംഗവേദിയെ അടിമുടി പുതുക്കിപ്പണിത നാടകസംവിധായകനാണ്.  30 വർഷത്തോളം ഇദ്ദേഹം ഈ മേഖലയിൽ സജീവമായിരുന്നു. 

തൃശ്ശൂർ കേരള വർമ്മ കോളേജിൽ കാമ്പസ്സ് തിയേറ്റർ എന്ന പദ്ധതി ആരംഭിച്ചു. സ്‌കൂൾ ഓഫ് ഡ്രാമയിലെ നാടക വിദ്യാർത്ഥിയായിരുന്നു ജോസ്. റൂട്ട് (ROOT) എന്ന നാടകസംഘം ഇദ്ദേഹം നടത്തിയിരുന്നു. 2006 സെപ്റ്റംബർ 17-ന് 53-ആം വയസ്സിൽ തൃശ്ശൂരിനടുത്ത് പേരാമംഗലത്തുവച്ചാണ് വഴിവക്കിലെ ഓടയിൽ മുഖമടിച്ചുവീണ് ജോസ് അന്തരിച്ചത്. രണ്ട് ദിവസം മൃതദേഹം ആരാലും തിരിച്ചറിയപ്പെടാതെ കിടക്കുകയായിരുന്നു. തൂടർന്ന് സെപ്റ്റംബർ 19-ന് തിരിച്ചറിഞ്ഞു. നാടക ചരിത്രകാരനായ യുജിൻ വാൻ ഇർവിൻ 1992-ൽ പുറത്തിറക്കിയ "ദി പ്ലേ ഫൂൾ റവല്യൂഷൻ, തിയറ്റർ ആന്റ് ലിബറേഷൻ ഇൻ ഏഷ്യ" എന്ന ഗ്രന്ഥത്തിൽ ജോസ് ചിറമ്മലിനെക്കുറിച്ചു പരാമർശിച്ചിട്ടുണ്ട്.

## നാടകങ്ങൾ
* മാക്ബത്ത്
* ലെപ്രസി പേഷ്യന്റ്‌സ്
* റെയിൻബോ
* മുദ്രാരാക്ഷസം
* സൂര്യവേട്ട
* ഭോമ
* അച്യുതന്റെ സ്വപ്നം
* പാടിക്കുന്ന്
* രംഗഭൂമി
* ഭോമ
*സേനാമുഖം

## കുറിപ്പുകൾ
* 
## അവലംബം

വർഗ്ഗം:മലയാളനാടക സംവിധായകർ
വർഗ്ഗം:1953-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:സെപ്റ്റംബർ 17-ന് മരിച്ചവർ
പ്രാചീന കൊഗ്ഗുര്യൗ രാജവംശത്തിന്റെ തലസ്ഥാന നഗരങ്ങളും അവരുടെ ശവകുടീരങ്ങളും

**പ്രാചീന കൊഗ്ഗുര്യൗ രാജവംശത്തിന്റെ താസ്ഥാന നഗരങ്ങളും അവരുടെ ശവകുടീരങ്ങളും** ചൈനയിലെ ഒരു ലോകപൈതൃക പ്രദേശങ്ങളാണ്. ചൈനയിലെ ജീലിൻ പ്രവിശ്യയിലുള്ള ജിയാൻ നഗരത്തിലാണ് ഇത് സ്ഥിതിചെയ്യുന്നത്. 2004ലാണ് യുനെസ്കോ ഇവയെ ലോകപൈതൃക പട്ടികയിൽ ഉൾപ്പെടുത്തിയത്.

കൊഗ്ഗുര്യൗ രാജവംശത്തിന്റെ മൂന്ന് നഗരങ്ങളും നാൽപ്പതോളം ശവകുടീരങ്ങളുമാണ് പൈതൃകപട്ടികയിൽ ഇതോടനുബന്ധിച്ച് ഉൾപ്പെടുത്തിയിരിക്കുന്നത്.

## നഗരങ്ങൾ
ഒരു പുരാതന കൊറിയൻ സാമ്രാജ്യമായിരുന്നു കൊഗ്ഗുര്യൗ. അവരുടെ ആദ്യത്തെ തലസ്ഥാനനഗരി വുനു പർവ്വതപ്രദേശത്തുള്ള നഗരമായിരുന്നു.Guonei City,  Wandu Mountain City എന്നിവയും ഇവരുടെ നഗരങ്ങളായിരുന്നു. ഈ പ്രദേശങ്ങളെല്ലാം ഇന്ന് ചൈനയുടെ ഭാഗമാണ്.

## അവലംബം

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
എമെയ് പർവ്വതം

ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ഒരു പർവ്വതമാണ്  **എമെയ് പർവ്വതം** അഥവാ **എമെയ്ഷാൻ**(ചൈനീസ്:峨嵋山 ; ഇംഗ്ലീഷ്:Mount Emei). മതപരമായും, സാംസ്കാരികപരമായും, പാരിസ്ഥിതികമായും വളരെയേറെ പ്രാധാന്യമുള്ള ഒരു പർവ്വതമാണ് ഇത്. പർവ്വതശാസ്ത്രപരമായി സിചുവാൻ സമതലത്തിന്റെ തെക്കെ അറ്റത്താണ് എമെയ്ഷാനിന്റെ സ്ഥാനം. ചൈനയിലെ ബുദ്ധമതക്കാരുടെ നാല് വിശുദ്ധപർവ്വതങ്ങളിൽ വെച്ച് ഏറ്റവും ഉയരമുള്ളത് ഈ ശൃംഗത്തിനാണ്.  3,099 മീറ്ററാണ്(10,167അടി) ഇതിന്റെ ഉയരം. 1996-ൽ ഈ പർവ്വതപ്രദേശത്തെ യുനെസ്കോ ലോകപൈതൃക പട്ടികയിൽ ഉൾപ്പെടുത്തി.

## ബുദ്ധമതസ്ഥർക്കിടയിൽ

ചൈനയിലെ നാല് വിശുദ്ധ പർവ്വതളിൽ ഒന്നാണ് എമെയ്ഷാൻ. വുതായ് ഷാൻ, ജിയൂഹ്വാ ഷാൻ, പ്യൂത്തോ ഷാൻ എന്നിവയാണ് മറ്റ് മൂന്ന് പർവ്വതങ്ങൾ. ബുദ്ധമത വിശ്വാസപ്രകാരം എമെയ് പർവ്വതം ബോധിസത്വ സമന്തഭദ്രന്റെ ജ്ഞാനോധയവുമായി ബന്ധപ്പെട്ടിരിക്കുന്നു. 

16-17 നൂറ്റാണ്ടുകളിൽ ഇവിടത്തെ മഠങ്ങളിൽ ചൈനീസ് ആയോധനകലകളുടെ പ്രകടനങ്ങളും അഭ്യാസങ്ങളും നടന്നിരുന്നതായി പറയപ്പെടുന്നു. 

## കാലാവസ്ഥ

എമെയ്ഷാൻ നിരകളിൽ ആല്പൈൻ ഉപ-ആർൿടിക് കാലാവസ്ഥയാണ് അനുഭവപ്പെടുന്നത്. ദൈർഘ്യമേറിയ ശൈത്യകാലവും ഹ്രസ്വമായ വേനൽക്കാലവും ഇവിടത്തെ പ്രത്യേഗതയാണ്. ശൈത്യം ദൈർഘ്യമേറിയതാണെങ്കിലും അതികഠിനം ആകാറില്ല. അതുപോലെ കഠിനമായ ഉഷ്ണവും ഇവിടെ ഉണ്ടാകാറില്ല. −5.7 °C (21.7 °F)(ജനുവരിയിൽ) മുതൽ 11.6 °C (52.9 °F) വരെയാണ് ഇവിടെ അനുഭവപ്പെടുന്ന താപനില. 3.07 °C ആണ് ഇവിടത്തെ വാർഷിക ശരാശരി അന്തരീക്ഷ താപനില. 

മഴ ഇവിടെ ഏതാണ്ട് വർഷം മുഴുവൻ സാധാരണമാണ്. കൊല്ലത്തിൽ 250ലധികം ദിവസങ്ങളിൽ ഇവിടെ വർഷപാതം ഉണ്ടാകാറുണ്ട്. ജൂൺ-സെപ്റ്റംബർ മാസങ്ങളിലാണ് വർഷപാതത്തിന്റെ 70%ത്തോളം ലഭ്യമാകുന്നത്



## ചിത്രശാല

File:Mount_emei.jpg|Two temples at the Golden Summit
File:Mount Emei pic 3.jpg|A temple at the Golden Summit
File:Massive golden buddha on the sumit of Eimei Shan.jpg|Massive statue of Samantabhadra at the summit of Mount Emei
File:Baoguosi.jpg|Baoguosi, a Buddhist temple
File:报国寺弥勒殿.JPG|Buddhist temple at Mt Emei
File:CrystalStreamOverpass2.jpg|Wooden bridgewalk over the Crystal Stream, western slopes
File:MacaqueEmeishan.jpg|Macaque indigenous to the region
File:Sunrise at Eimei Shan.jpg|Sunrise over Mount Emei
File:Sunrise over clouded sea on sumit of Eimei Shan.jpg|Sunrise over a sea of clouds at Mount Emei
File:Guangfu pavilion at Mount Emei.JPG|Guangfu pavilion, with summit visible in background
File:Elephant statues in the fog on the steps of the temple atop Mount Emei.jpg|Elephant statues on the steps leading to the statue of Samantabhadra
File:Mount emei tour.jpg|alt=mount emei travel guide |Monkeys of Mount Emei


## അവലംബം

## പുറത്തേക്കുള്ള കണ്ണികൾ

* Religion and the environment in China, 中国的宗教与环境 - chinadialogue article 
* Mount Emei, including Leshan Giant Buddha, Scenic Area: official Unesco site
* Tours and Travel to total Solar Eclipse 2009 to China on Mt. Emei Shan 

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ പർവ്വതങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
വർഗ്ഗം:ചൈനയിലെ ബുദ്ധമതകേന്ദ്രങ്ങൾ
മോഗൗ ഗുഹകൾ

ചൈനയിലെ ഗാൻസു പ്രവിശ്യയിലുള്ള ഒരു ബുദ്ധിസ്റ്റ് ഗുഹാ ക്ഷേത്രങ്ങളുടെ ശൃംഖലയാണ് **മോഗൗ ഗുഹകൾ** എന്ന് അറിയപ്പെടുന്നത്.(ഇംഗ്ലീഷ്: **Mogao Caves** or **Mogao Grottoes**) 492ക്ഷേത്രങ്ങൾ ഇതിന്റെ ഭാഗമാണ്.  366 CE ലാണ് അദ്യത്തെ ഗുഹ നിർമിച്ചത് എന്ന് കരുതുന്നു. ബുദ്ധമതാനുയായികളുടെ ധ്യാനത്തിനും ആരാധനയ്ക്കും വേണ്ടിയായിരുന്നു ഇത്. ബൗദ്ധ വാസ്തുശില്പകലകൾക്കും പേരുകേട്ടതാണ് ഈ നിർമിതികൾ. സഹസ്രബുദ്ധന്മാരുടെ ഗുഹകൾ എന്നും മോഗൗ അറിയപ്പെടാറുണ്ട്.

## ചിത്രശാല

പ്രമാണം:Dunhuang Mogao textile embroidery.jpg|ഗ്രന്ഥശാല ഗുഹയിൽനിന്നും കണ്ടേടുത്ത ഒരു കലാസൃഷ്ടി
പ്രമാണം:FireLanceAndGrenade10thCenturyDunhuang.jpg|ശാക്യമുനി
പ്രമാണം:Mural Avolokitesvara.jpg|അവലോകിതേശ്വരന്റെ ചുമർചിത്രം
പ്രമാണം:Dunhuang Mogao cave 159.jpg| 159ആം നമ്പർ ഗുഹയിൽനിന്നുമുള്ള ഒരു ചുവർ ചിത്രം.


## അവലംബം
## പുറത്തേക്കുള്ള കണ്ണികൾ

*  Dunhuang Academy 
* A large collections of images of murals and other artifacts from the Mogao Caves in Dunhuang 
* International Dunhuang Project 
* Mogao caves video
* Harvard Art Museums, some murals and a statue removed from Dunhuang by Langdon Warner 
* British Museum The cave-temples at Dunhuang 

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
എൻ. ഗോവിന്ദൻകുട്ടി

മലയാള നാടകനടനും രചയിതാവും ചലച്ചിത്രനടനും തിരക്കഥാകൃത്തുമായിരുന്നു **എൻ. ഗോവിന്ദൻകുട്ടി**.

1924-ൽ ഫോർട്ടുകൊച്ചിയിൽ ജനിച്ചു. കോളേജ് വിദ്യാഭ്യാസത്തിനു ശേഷം കെ.പി.എ.സി.യിലൂടെ ഈ രംഗത്ത് സജീവമായി. 1956-ൽ കോട്ടയം ജ്യോതി തിയേറ്റേഴ്സിനു വേണ്ടി *ഉണ്ണിയാർച്ച* എന്ന നാടകം രചിച്ചു.  പിന്നീട് മലയാളത്തിലെ ആദ്യ വടക്കൻപാട്ട് ചലച്ചിത്രമായി ഇത് ഉണ്ണിയാർച്ച എന്ന പേരിൽ തന്നെ നിർമ്മിക്കപ്പെട്ടു. ചലച്ചിത്രങ്ങളിൽ വില്ലൻ കഥാപാത്രങ്ങളെയാണ് ഇദ്ദേഹം അവതരിപ്പിച്ചത്. 150-ഓളം ചലച്ചിത്രങ്ങളിൽ ഗോവിന്ദൻകുട്ടി അഭിനയിച്ചിട്ടുണ്ട്. 24 ചലച്ചിത്രങ്ങൾക്ക് തിരക്കഥ രചിച്ചു. 11 നാടകങ്ങളും ഇരുപത് കഥാസാമാഹാരങ്ങളും രചിച്ചിട്ടുണ്ട്. മൂന്നൂറിലധികം നാടകങ്ങളിൽ അഭിനയിച്ചിട്ടുണ്ട്. സാക്ഷാൽ ശ്രീമാൻ ചാത്തുണ്ണിയിലാണ് അദ്ദേഹം അവസാനമായി അഭിനയിച്ചത്.

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാളനാടകകൃത്തുക്കൾ
വർഗ്ഗം:1924-ൽ ജനിച്ചവർ
നരേന്ദ്ര ധാബോൽക്കർ

അന്ധവിശ്വാസങ്ങൾക്കും ദുർമന്ത്രവാദത്തിനുമെതിരെ പൊരുതിയ സാമൂഹിക പ്രവർത്തകനുമായിരുന്നു **നരേന്ദ്ര ധാബോൽക്കർ** (മരണം : 19 ഓഗസ്റ്റ് 2013). ഇന്ത്യൻ കബഡി ടീമംഗമായിരുന്ന ഇദ്ദേഹം മഹാരാഷ്ട്ര സർക്കാരിന്റെ ഏറ്റവും വലിയ കായിക പുരസ്‌കാരമായ ശിവ് ഛത്രപതി രാജ്യ ക്രീഡ ജീവൻ ഗൗരവ് പുരസ്‌കാർ നേടിയിട്ടുണ്ട്.

## ജീവിതരേഖ
1945 നവംബർ 1നു അച്ച്യുതിന്റെയും താരാഭായിയുടെയും മകനായാണ് ധാബോൽക്കർ ജനിച്ചത്. അദ്ദേഹത്തിന്റെ  മുതിർന്നജ്യേഷ്ഠൻ പ്രശസ്തനായ വിദ്യാഭ്യാസചിന്തകനും ഗാന്ധിയനുമായ ദേവദത്ത ധാബോൽക്കർ ആണ്. മിറാജ് മെഡിക്കൽ കോളേജിൽ നിന്നും എം.ബി.ബി.എസ് ബിരുദം നേടിയ ധാബോൽക്കർ 12 വർഷത്തോളം ഡോക്റ്റർ ആയി സേവനമനുഷ്ടിച്ചു. സമൂഹത്തിൽ വളർന്നു വരുന്ന അന്ധവിശ്വാസങ്ങളും, ചൂഷണങ്ങളും ശ്രദ്ധയിൽപ്പെട്ടതോടെ അദ്ദേഹം മുഴുവൻ സമയ സാമൂഹികപ്രവർത്തകനും സാമൂഹിക പരിഷ്കർത്താവുമായി മാറി.മഹാരാഷ്ട്ര അന്ധശ്രദ്ധ നിർമൂലൻ സമിതിയുടെ നേതാവായിരുന്നു. ബാബ അധാവയുമായി സഹകരിച്ചും പ്രൊഫ. ശ്യാം മാനവിന്റെ അഖിൽ ഭാരതീയ അന്ധശ്രദ്ധനിർമൂലൻ സമിതിയയുടെ (ABANS) എക്‌സിക്യുട്ടീവ് പ്രസിഡന്റായും പ്രവർത്തിച്ചു.  പുരോഗമനാശയങ്ങളുടെ പ്രചരണത്തിനായി പുറത്തിറക്കുന്ന സാധന എന്ന മാസികയുടെ പത്രാധിപരാണ്.

ദുർമന്ത്രവാദവും മറ്റ് അനാചാരങ്ങളും നിരോധിക്കുന്ന, അന്ധവിശ്വാസ ദുരാചാരനിർമാർജജന നിയമം (Anti-superstition and black magic bill) പാസാക്കാൻ മഹാരാഷ്ട്ര സർക്കാരിനുമേൽ സമ്മർദം ചെലുത്തിവരികയായിരുന്നു.ഇതിനിടയിലാണ് 2013 ഓഗസ്റ്റ് 20ന് പൂനെയിൽ വെച്ച് പ്രഭാത സവാരിക്കിടെ അദ്ദേഹം  വെടിയേറ്റ് സംഭവ സ്ഥലത്ത് വെച്ച് തന്നെ മരണപ്പട്ടത്.രണ്ട് ദിവസം മാത്രം പൂനെയിലുണ്ടായിരുന്ന അദ്ദേഹത്തിൻറെ കൊലപാതകം ആസൂത്രിതമാണെന്ന ആരോപണമുണ്ടായിരുന്നു.

## കൊലപാതകം സംബന്ധിച്ച അന്വേഷണം
ആദ്യം കേസന്വേഷിച്ച മഹാരാഷ്ട്ര പോലീസ് യുക്തിവാദിയായ ധാബോൽക്കറിന്റെ കൊലപാതകക്കേസിൽ തുമ്പുണ്ടാക്കാനായി മന്ത്രവാദിയുടെ സഹായം തേടുകയുണ്ടായി എന്ന് പത്രറിപ്പോർട്ടുകളുണ്ടായിരുന്നു. ധാബോൽക്കറിന്റെ ആത്മാവിനെ വിളിച്ചുവരുത്തി കൊലപാതകികളെ സംബന്ധിച്ച വിവരം ശേഖരിക്കുകയായിരുന്നു പോലീസിന്റെ ലക്ഷ്യം. ഈ കേസ്സിൽ പോലീസ് രണ്ട് പ്രതികളെ അറസ്റ്റ് ചെയ്തു.തുടർന്ന് മുംബൈ ഹൈക്കോടതിയുടെ നിർദേശപ്രകാരം  കേസന്വേഷണച്ചുമതല 2014 മെയ് 9 ന്  സി.ബി.ഐ.യ്ക്ക് കൈമാറപ്പെട്ടു.2018 ആഗസ്റ്റ് 18ന് സച്ചിൻ പ്രകാശ് റാവു എന്ന പ്രതിയെ സി ബി ഐ അറസ്റ്റ് ചെയ്തു.

ഓൾ ഇന്ത്യാ പീപ്പിൾ സയൻസ് നെറ്റ്വർക്ക് ആഗസ്റ്റ് 20ന് ദേശീയ ശാസ്ത്രാവബോധ ദിനമായി ആചരിക്കുന്നു.

## പുരസ്കാരങ്ങൾ
*പത്മശ്രീ (മരണാനന്തരം 2014 ൽ)
*ശിവ് ഛത്രപതി രാജ്യ ക്രീഡ ജീവൻ ഗൗരവ് പുരസ്‌കാർ

## അവലംബം


വർഗ്ഗം:ഇന്ത്യൻ കബഡി താരങ്ങൾ
വർഗ്ഗം:സാമൂഹ്യപ്രവർത്തകർ
വർഗ്ഗം:യുക്തിവാദികൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ സന്ദേഹവാദികൾ
വർഗ്ഗം:1945-ൽ ജനിച്ചവർ
പൊതിച്ചോറ്

കാരൂർ നീലകണ്‌ഠപ്പിള്ള രചിച്ച കഥയാണ് **പൊതിച്ചോറ്**. അധ്യാപകരുടെ ദുരിത ജീവിത കഥയാണ് ഇതിലെ പ്രതിപാദ്യം. 

പഴയകാല കേരളീയ വിദ്യാലയങ്ങളുടെയും അധ്യാപകരുടെയും പരിതപകരമായിരുന്ന അവസ്ഥയെ കാരൂർ ഈ കഥയിൽ വരച്ചുകാട്ടുന്നു. 

കെ.ബി. വേണു ഈ കഥയെ ആസ്പദമാക്കി രാജീവ് നാഥിനുവേണ്ടി ഒരു തിരക്കഥ തയ്യാറാക്കിയിരുന്നുവെങ്കിലും അത് ഇതുവരെ ചലച്ചിത്രമായിട്ടില്ല. 'ഒന്നാം സാർ' എന്നു പേരിട്ട ഈ ചലച്ചിത്രത്തിൽ മോഹൻലാലിനെയായിരുന്നു നായകനായി തീരുമാനിച്ചിരുന്നത്. 

## അവലംബം
റെജിനോൾഡ് ഹെബർ

കൽക്കത്തയിലെ ബിഷപ്പായിരുന്ന ഇംഗ്ലീഷ് പുരോഹിതനും സഞ്ചാരിയും കീർത്തനരചയിതാവുമാണ് **റെജിനോൾഡ് ഹെബർ** (, ജീവിതകാലം: 1783 ഏപ്രിൽ 21 - 1826 ഏപ്രിൽ 3). 

ബ്രിട്ടീഷ് ഭരണകാലത്ത്, ഇന്ത്യയിലെ ക്രിസ്ത്യൻ മിഷണറി പ്രവർത്തനങ്ങളുടെ നേതൃനിരയിൽ നിന്നിരുന്ന വ്യക്തിയായിരുന്നു ഹെബർ. മിഷണറി സമൂഹങ്ങളെ ഉത്തേജിപ്പിച്ച്, ബ്രിട്ടീഷ് ഈസ്റ്റ് ഇന്ത്യ കമ്പനി ഉദ്യോഗസ്ഥരുമായി സഹകരിച്ചുകൊണ്ട് മതപ്രചാരണം ബ്രിട്ടീഷ് നിയന്ത്രിതപ്രദേശങ്ങളിലേക്ക് മൊത്തം വ്യാപിപ്പിക്കുന്നതിന് ഹെബർ കഠിനമായി യത്നിച്ചു. മിഷണറി പ്രവർത്തകരുടെ മുദ്രാവാക്യങ്ങളായി മാറിയ കീർത്തനങ്ങളുടെ പരമ്പര തന്നെ അദ്ദേഹം രചിച്ചു. വിശുദ്ധയുദ്ധം, ക്രിസ്ത്യൻ സൈനികവാദം തുടങ്ങിയവയെ കുറിക്കുന്ന അദ്ദേഹത്തിന്റെ ഉത്തേജിപ്പിക്കുന്ന വരികൾ ഇന്നും ചൊല്ലപ്പെടുന്നുണ്ട്.
## അവലംബം

വർഗ്ഗം:മെത്രാന്മാർ
വർഗ്ഗം:ക്രിസ്തീയകീർത്തന രചയിതാക്കൾ
ആർച്ച് ഡീക്കൻ ഉമ്മൻ

ആലപ്പുഴ, മല്ലപ്പള്ളി, തൃശൂർ, തിരുവല്ല, ചങ്ങനാശ്ശേരി,  എന്നിവിടങ്ങളിൽ പ്രവർത്തിച്ചിരുന്ന ഒരു മിഷനറിയായിരുന്നു **ഉമ്മൻ ആർച്ചു ഡീക്കൻ** (24 മാർച്ച് 1830 - 23 ഓഗസ്റ്റ് 1904). സുറിയാനി ക്രിസ്ത്യാനിയായിരുന്ന അദ്ദേഹം കോട്ടയം സി.എം.എസ് കോളേജിൽ പഠിച്ചു. 1856 ൽ സി.എസ്.ഐ മിഷനറിയായി. 1856 ൽ ഡീക്കനായും 1859 ൽ വൈദികനുമായി. മാവേലിക്കര ആർച്ച് ഡീക്കനായും പ്രവർത്തിച്ചു. സ്ഥാനങ്ങൾ വഹിച്ചു. 

സാഹിത്യ പ്രവർത്തനത്തിൽ തൽപ്പരനായ അദ്ദേഹം ഏതാനും ബൈബിൾ കൃതികൾ രചിക്കുകയുണ്ടായി. സി.എസ്.ഐ മിഷനറിയായിരുന്ന ആലുമ്മൂട്ടിൽ ഉമ്മൻ മത്തായി അദ്ദേഹത്തിന്റെ മകനാണ്.
## കൃതികൾ
*ഉത്തമസ്ത്രീകളുടെ കഥകൾ
*ബാലപ്രിയൻ
*സുകൃതമുള്ള സ്ത്രീ
*ശലോമോന്റെ സുഭാഷിതങ്ങൾ 
## അവലംബം


വർഗ്ഗം:മലയാളസാഹിത്യകാരന്മാർ
ഫെർണാൻഡൊ പെസൊഅ

പ്രശസ്തനായ പോർച്ചുഗീസ് എഴുത്തുകാരനും കവിയും നിരൂപകനും ആയിരുന്നു **ഫെർണാൻഡൊ പെസൊഅ**. ഇരുപതാം നൂറ്റാണ്ടിലെ ഏറ്റവും സ്വാധീനം ചെലുത്തിയ പോർച്ചുഗീസ് എഴുത്തുകാരിലൊരാളായിരുന്നു അദ്ദേഹം. പോർച്ചുഗീസ് ഭാഷയ്ക്കു പുറമേ ഫ്രഞ്ച്, ഇംഗ്ലീഷ് ഭാഷകളിലും അദ്ദേഹം എഴുതുകയും പരിഭാഷ നിർവഹിക്കുകയും ചെയ്തു.

1888-ൽ ലിസ്ബണിലാണ് പെസൊഅ ജനിച്ചത്. അദ്ദേഹത്തിനു അഞ്ചു വയസ്സുള്ളപ്പോൾ പിതാവ് അന്തരിച്ചു. തുടർന്ന് രണ്ടാനച്ഛനോടൊപ്പം അദ്ദേഹത്തിന് ദക്ഷിണാഫ്രിക്കയിലേക്ക് മാറിത്താമസിക്കേണ്ടിവന്നു. അവിടെ വച്ച് ഇംഗ്ലീഷ് വിദ്യാഭ്യാസം ലഭിച്ച പെസൊഅ ഇംഗ്ലീഷ് സാഹിത്യത്തിലേക്ക് ആകർഷിക്കപ്പെട്ടു. പതിനഞ്ചാം വയസ്സിൽ അദ്ദേഹം പോർച്ചുഗലിലേക്ക് തിരിച്ചുപോവുകയും കുറച്ചുകാലം ലിസ്ബൺ യൂണിവേഴ്സിറ്റിയിൽ പഠിക്കുകയും ചെയ്തു.

## അവലംബം

 വർഗ്ഗം:പോർച്ചുഗീസ് തത്ത്വചിന്തകർ
വർഗ്ഗം:പോർച്ചുഗീസ് എഴുത്തുകാർ
വർഗ്ഗം:1888-ൽ ജനിച്ചവർ
ഏഴു രാത്രികൾ

കണ്മണി ഫിലിംസിനുവേണ്ടി ബാബു സേഠ് നിർമിച്ച മലയാളചലച്ചിത്രമാണ് **ഏഴു രാത്രികൾ**.  കാലടി ഗോപി രചിച്ച *ഏഴുരാതികൾ* എന്ന നാടകത്തെ ആസ്പദമാക്കി അദ്ദേഹം തന്നെ കഥയും തിരക്കഥയും സംഭാഷണവു എഴുതിയ ഈ ചിത്രം രാമു കാര്യാട്ടാണ് സംവിധനം നിർവഹിച്ചത്.  കണ്മണി ഫിലിംസ് വിതരണചെയ്ത ഈ ചിത്രം 1968 ഓഗസ്റ്റ് 30-ന് കേരളത്തിൽ പ്രദർശിപ്പിച്ചു.

## അഭിനേതാക്കൾ
*ആലുംമൂടൻ
*നെല്ലിക്കോട് ഭാസ്കരൻ
*ചാച്ചപ്പൻ
*ഗോവിന്ദങ്കുട്ടി
*ജെ.സി. ക്കുറ്റിക്കാട്
*ഷിഹാബ്
*മാസ്റ്റർ പ്രമോദ്
*കമലമ്മ
*കമലാദേവി
*ലത
*രാധാമണി
*കെ.ആർ. രാജം
*ജിക്കി
*കെടാമംഗലം അലി
*കുട്ടൻ പിള്ള
*രാഘവ മേനോൻ
*അരവിന്ദൻ
*കടുവാക്കുളം ആന്റണി

## പിന്നണിഗായകർ
*കെ.ജെ. യേശുദാസ്
*പി.ബി. ശ്രീനിവാസ്
*പി. ലീല
*കെ.പി. ഉദയഭാനു
*സി.ഒ. ആന്റോ
*ലത
*ശ്രീലത

## അണിയറപ്രവർത്തകർ
*നിർമ്മാണം - ബാബു
*സംവിധാനം - രാമു കാര്യാട്ട്
*സംഗിതം - സലിൽ ചൗധരി, ശാന്ത പി നായർ
*കഥ, തിരക്കഥ, സംഭാഷണം - കാലടി ഗോപി
*ചിത്രസംയോജനം - കെ.ഡി. ജോർജ്ജ്
*കലാസംവിധാനം - എസ്. കൊന്നനാട്ട്
*ഛായഗ്രഹണം - കമൽ ബോസ്
*ദിസൈൻ - എസ്.എ. നായർ

## ഗാനങ്ങൾ
*സംഗീതം - സലിൽ ചൗധരി, ശാന്ത പി. നായർ
*ഗനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന്  ഏഴു രാത്രികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് ഏഴു രാത്രികൾ
## ചലച്ചിത്രംകാണാൻ
* ഏഴുരാത്രികൾ (1968)''

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
കണ്ണൂർ ഇന്തോ പോർച്ചുഗീസ് ക്രിയോൾ

കണ്ണൂർ പ്രദേശത്ത് പ്രചാരത്തിലുണ്ടായിരുന്ന ഒരു ഇന്തോ യൂറോപ്യൻ ഭാഷയാണ് ** കണ്ണൂർ ഇന്തോ പോർച്ചുഗീസ് ക്രിയോൾ ** ഭാഷ. 16-ാം നൂറ്റാണ്ടിൽ കണ്ണൂരിൽ പോർച്ചൂഗീസ് സാന്നിധ്യം ഉണ്ടായിരുന്ന സമയത്ത് പോർച്ചുഗീസ് ഭാഷയും മലയാളം ഭാഷയും കൂടിച്ചേർന്നാണ് ഈ ക്രിയോൾ ഭാഷ രൂപം കൊണ്ടത്. ഇപ്പോൾ ഈ ഭാഷ അറിയാവുന്ന വളരെ കുറച്ചു പേർ മാത്രമേ അവശേഷിക്കുന്നുള്ളൂ. 

## അവലംബം

വർഗ്ഗം:ഇന്തോ-യൂറോപ്യൻ ഭാഷകൾ
സന്ദീപ് വാര്യർ

അണ്ടർ 23 ഇന്ത്യൻ ക്രിക്കറ്റ് ടീമിൽ അംഗമായ മലയാളിയാണ് **സന്ദീപ് വാര്യർ**. 1991 ഏപ്രിൽ 4നു തൃശൂരിൽ ജനിച്ചു. 2013ൽ സിംഗപ്പുരിൽ നടന്ന ഏഷ്യൻ ക്രിക്കറ്റ് കൗൺസിൽ എമേർജിങ് ടീംസ് കപ്പിൽ മാൻ ഓഫ് ദി മാച്ചായിരുന്നു അദ്ദേഹം.

## അവലംബം

## പുറത്തേക്കുള്ള കണ്ണികൾ

സന്ദീപ് വാര്യർ - ക്രിക് ഇൻഫോ പ്രൊഫൈൽ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1991-ൽ ജനിച്ചവർ
ചാഴിവിലക്ക്

കതിരിടുന്ന കാലത്ത് നെൽച്ചെടികളെ ബാധിക്കുന്ന ചാഴി എന്ന കീടത്തിന്റെ ബാധ അകറ്റാനായി, കേരളത്തിൽ നടപ്പുള്ള ഒരു അനുഷ്ടാനമാണ് **ചാഴിവിലക്ക്**.  ചാഴികളെ മന്ത്രോച്ചാരണം കൊണ്ട് വിലക്കി ഓടിക്കുന്ന രീതിയാണിത്. കേരളത്തിലെ ആദിവാസി സമൂഹങ്ങളിലും സുറിയാനി ക്രിസ്ത്യാനികൾക്കിടയിലും ഇതു പതിവുണ്ടായിരുന്നു.  ക്രിസ്ത്യാനികൾ ഇതിനു പിന്തുടർന്നിരുന്ന രീതികളിലൊന്ന്, കൃഷിയിടത്തിൽ നിന്നു പിടിച്ച ഒന്നോ രണ്ടോ ചാഴിയെ പള്ളിയിൽ കൊണ്ടു ചെന്ന് വിലക്കിച്ച ശേഷം കൃഷിയിടത്തിൽ തിരികെ വിടുന്നതായിരുന്നു. വിലക്കപ്പെട്ട ചാഴിയും മറ്റുള്ളവയും അതോടെ കൃഷിയിടം വിട്ടുപോകുമെന്ന വിശ്വാസത്തിലായിരുന്നു ഇതു ചെയ്തിരുന്നത്.  പുരോഹിതൻ നെൽപ്പാടത്തെത്തി മന്തോച്ചാരണം നടത്തി ചാഴികളെ വിലക്കിയോടിക്കുന്ന രീതിയും പതിവുണ്ടായിരുന്നു.

കുട്ടനാട്ടിൽ കൃഷിയിടത്തിന്റെ ഒരു ഭാഗം ചാഴികൾക്കായി ഒഴിച്ചിടുക പതിവായിരുന്നു. ചാഴികൾ അവിടം മാത്രം ബാധിച്ച് മറ്റു ഭാഗങ്ങളിൽ നിന്ന് ഒഴിഞ്ഞുനിൽക്കും എന്നായിരുന്നു വിശ്വാസം. ചാഴി ബാധിച്ചയിടങ്ങളിൽ ഹന്നാൻ വെള്ളം തളിക്കുക ഈ ചടങ്ങിന്റെ ഭാഗമായിരുന്നു. എലികളെ നിയന്ത്രിക്കാനായി എലിവിലക്ക് എന്ന അനുഷ്ടാനവുമുണ്ടായിരുന്നു.

## അവലംബം


വർഗ്ഗം:കേരളത്തിലെ അനുഷ്ഠാനങ്ങൾ
ഹോട്ടൽ ഹൈറേഞ്ച്

നീലാ പ്രൊഡക്ഷൻസിനു വേണ്ടി പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് **ഹോട്ടൽ ഹൈറേഞ്ച്**.  കുമാരസ്വാമി ആൻഡ് കമ്പനി വിതരണം നടത്തിയ ഹൊട്ടൽ ഹൈറേഞ്ച് 1968 ജൂൺ 28-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*രാമകൃഷ്ണ
*തിക്കുറിശ്ശി സുകുമാരൻ നായർ
*എസ്.പി. പിള്ള
*പറവൂർ ഭരതൻ
*ആറന്മുള പൊന്നമ്മ
*ശാരദ
*ശാന്തി
*ജ്യോതി
*കൊട്ടാരക്കര ശ്രീധരൻ നായർ
*നെല്ലിക്കോട് ഭാസ്കരൻ
*എം.ആർ. ഭരതൻ

## പിന്നണിഗായകർ
*കെ.ജെ. യേശുദാസ്
*കമുകറ പുരുഷോത്തമൻ
*പി. സുശീല
*എൽ.ആർ. ഈശ്വരി
*ബി. വസന്ത

## അണിയറപ്രവർത്തകർ
*നിർമ്മാണം, സംവിധാനം - പി സുബ്രഹ്മണ്യം
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ
*കഥ, തിരക്കഥ, സംഭാഷണം - നാഗവള്ളി ആർ.എസ്. കുറുപ്പ്
*ചിത്രസംയോജനം - എൻ ഗോപാലകൃഷ്ണൻ
*കലാസംവിധാനം - പി കെ ആചാരി
*ഛായാഗ്രഹണം - ഇ എൻ സി നായർ
*ശബ്ദലേഖനം - കൃഷ്ണ ഇളമൺ
*നൃത്തസംവിധനം - പാർത്ഥസാരധി
*വേഷവിധാനം - ഭാസ്കർ
*വസ്ത്രാലങ്കാരം - കെ. നാരായണൻ

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽനിന്ന് ഹോട്ടൽ ഹൈറേഞ്ച്

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ

വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:നാഗവള്ളി ആർ.എസ്. കുറുപ്പ് കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
പടിയൂർ

ഇന്ത്യയിലെ കേരളത്തിലെ തൃശൂർ ജില്ലയിലെ ഒരു ഗ്രാമമാണ് **പടിയൂർ** .  

## ജനസംഖ്യാശാസ്‌ത്രം
As of 2001   ഇന്ത്യയിലെ സെൻസസ് പ്രകാരം **പടിയൂ**രിലെ ജനസംഖ്യ 9959 ആണ്, 4682 പുരുഷന്മാരും 5277 സ്ത്രീകളുമാണ്.  

## പരാമർശങ്ങൾ

വർഗ്ഗം:Coordinates on Wikidata
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ